cyanic-selkie/wikianc huggingface dataset:
লাৱনী
ইতিহাস আৰু ধাৰাসমূহ
পৰম্পৰাগতভাৱে, লোকনৃত্যৰ এই ধাৰাত সমাজ, ধৰ্ম আৰু ৰাজনীতিৰ দৰে বিভিন্ন বিষয়ৰ সৈতে আলোচনা কৰা হয়। লাৱনীৰ গানবোৰ সাধাৰণতে অনুভূতি আৰু প্ৰেমমূলক আৰু সংলাপবোৰ সামাজিক-ৰাজনৈতিক ভাবে তীব্ৰ হয়। মূলতে, ইয়াক ক্লান্ত সৈন্যসকলৰ মনোৰঞ্জন আৰু মনোবল বঢ়োৱাৰ বাবে ব্যৱহাৰ কৰা হৈছিল। নৃত্যৰ সৈতে গানবোৰ সাধাৰণতে দুষ্ট আৰু বিলাসী হয়। লাৱনী দুই প্ৰকাৰৰ, নিৰ্গুণী লাৱনী (দাৰ্শনিক) আৰু শ্ৰিঙ্গাৰী লাৱনী (বিলাসী)। নিৰ্গুনী লাৱনী ভক্তিমূলক সংগীতৰুপত ভাৰতৰ মালৱা অঞ্চলত জনপ্ৰিয়।
লাৱনী দুটা পৃথক প্ৰদৰ্শনত বিকশিত হৈছিল, যেনে ফাডাচি লাৱনী আৰু বাইঠাকিচি লাৱনী। নাট্যপৰিবেশত এক বৃহৎ দৰ্শকৰ আগত ৰাজহুৱা প্ৰদৰ্শনত গোৱা আৰু প্ৰণয়ন কৰা লাৱনীক ফাডাচি লাভনী বুলি কোৱা হয়। আৰু, যেতিয়া লাৱনীক ব্যক্তিগত ভাবে সৰু আকাৰৰ দৰ্শকৰ আগত পৰিৱেশন কৰা হয়, ইয়াক বাইঠাকিচি লাভনী বোলা হয়।
পোছাক
লাৱনী পৰিৱেশন কৰা মহিলাসকলে প্ৰায় ৯ গজ দৈৰ্ঘ্যৰ শাৰী পৰিধান কৰে। তেওঁলোকে চুলিৰে এটা খোপা গঠন কৰে আৰু গধুৰ গহনা পিন্ধে যাৰ ভিতৰত আছে নেকলেচ, কাণফুলি, জুনুকা, কমৰপাট্টা (কঁকালৰ বেল্ট), খাৰু, ইত্যাদি। তেওঁলোকে সাধাৰণতে কপালত ডাঠ ৰঙা ৰঙৰ ডাঙৰ ফোট লগায়। তেওঁলোকে পিন্ধি থকা শাৰীক নাওৱাৰী বুলি কোৱা হয়। শাৰীখন মেৰিয়াই পিন্ধা হয় আৰু আন শাৰী প্ৰকাৰৰ তুলনাত ই অধিক আৰামদায়ক হয়।
তথ্য সংগ্ৰহ
শ্ৰেণী:ভাৰতৰ লোকনৃত্য শ্ৰেণী:সংগীত
হেপা
হেপা বা হাপা (Jungle cat, বৈজ্ঞানিক নাম Felis chaus) এবিধ বনৰীয়া মেকুৰী।ইয়াক ককেছাচ অঞ্চল, দক্ষিণত, মধ‍্য প্ৰাচ‍্য, দক্ষিণ আৰু দক্ষিণ পূব এছিয়াত পোৱা যায়।
তেজপুৰ বালিপাৰা লাইট ৰেলৱে
তেজপুৰ বালিপাৰা লাইট ৰেলৱে (ইংৰাজী: Tezpur Balipara Light Railway, চমুকৈ TBLR) ব্ৰিটিছ ভাৰতৰ দৰং জিলাৰ (বৰ্তমান শোণিতপুৰ জিলা) চাহ খেতিয়কসকলৰ বিশেষ প্ৰচেষ্টাত গঢ়ি উঠা এটা বেচৰকাৰী নেৰ'গজ ৰেলসেৱা আছিল। 'তেজপুৰ বালিপাৰা ষ্টীম ট্ৰামৱে কোম্পানী'য়ে বিশেষকৈ চাহপাত কঢ়িয়াবলৈ এই তেজপুৰ-বালিপাৰা ৰেলপথ নিৰ্মাণ কৰিছিল। ১৯৫২ চনত ভাৰত চৰকাৰে ইয়াক অধিগ্ৰহণ কৰি মিটাৰগজলৈ পৰিবৰ্তন কৰে আৰু ৰাঙাপাৰা-বালিপাৰা খণ্ড বন্ধ কৰি দিয়ে।
ইতিহাস
ব্ৰিটিছ ভাৰতৰ দৰং জিলাৰ সদৰ আছিল তেজপুৰ। অসমৰ অন্যান্য ঠাইৰ দৰে ব্ৰিটিছসকলে এই জিলাখনতো চাহখেতি আৰম্ভ কৰিছিল। চাহ বাগিছাবোৰ তেজপুৰ নগৰৰ উত্তৰে অৱস্থিত। ঊনবিংশ শতিকাৰ শেষ দশকত তেজপুৰৰ সৈতে চাহ বাগিছাৰে পৰিবেষ্টিত হৈ থকা বালিপাৰা এটা মাত্ৰ সৰু ৰাষ্টাৰে সংযোজিত হৈ আছিল। তাৰো অৱস্থা আছিল অতি শোচনীয়। এই ৰাষ্টাটোৰ গৰুগাড়ীত তেজপুৰ জাহাজঘাটলৈ উত্পাদিত চাহ আৰু জাহাজঘাটৰ পৰা বাগিছালৈ কয়লা, দৈনিক ব্যৱহাৰ্য সামগ্ৰী, যন্ত্ৰ-পাতি আদি সৰবৰাহ কৰা হৈছিল। সেয়েহে দৰং জিলাৰ চাহ খেতিয়কসকলে তেজপুৰ বালিপাৰা ষ্টীম ট্ৰামৱে কোম্পানী লিমিটেড নামৰ এটা কোম্পানী গঠন কৰি ৪ লাখ মূলধন সংগ্ৰহ কৰে। কোম্পানীৰ ঘোষণা-প্ত্ৰত উল্লেখ কৰা হৈছিল যে অঞ্চলটোৰ বাট-ঘাট বাৰ মাহেই, বিশেষকৈ চাহ উত্পাদনৰ সময়খিনিত সূচল কৰি ৰাখিবলৈ চৰকাৰে অসমৰ্থতা প্ৰকাশ কৰিছে। সেয়েহে চৰকাৰক সহায় কৰিবলৈ ৰেলপথ নিৰ্মাণৰ কাম হাতত লোৱা হৈছে। ৰেল লাইন পাতিবৰ বাবে কোম্পানীয়ে চৰকাৰৰ ওচৰত অনুমতি বিচৰাৰ লগতে কিছু ৰেহায়ো বিচাৰে। চৰকাৰে বিনামূলীয়াকৈ মাটি আৰু বাৰ্ষিক অনুদানৰ বাবে প্ৰতিশ্ৰুতি দিলেও শ্লিপাৰৰ বাবে কাঠ দিয়াৰ ক্ষেত্ৰত ৰাজী হোৱা নাছিল। এনেবোৰ কাৰণতে চৰকাৰী অনুমতি পাওঁতে যথেষ্ট পলম হৈছিল। অৱশেষত চৰকাৰে ১৮৯৫ চনৰ জুন মাহত ১৩,২৬৭ টকা মূল্যৰ কাঠ বিনা ৰয়েল্টিত দিবলৈ সন্মত হ'ল আৰু '১৮৮৬ চনৰ ইণ্ডিয়ান ট্ৰামৱেজ এক্ট'ৰ অধীনত ৰেললাইন পতাৰ বাবে ঘোষণা-পত্ৰ জাৰি কৰিলে। চৰকাৰী অনুমতি নৌপাওঁতেই ৰেলপথ নিৰ্মাণৰ কাম আৰম্ভ হয় আৰু ১৮৯৬ চনৰ অক্টোবৰ মাহৰ ভিতৰত ২০ মাইল (৩২ কিঃমিঃ) দৈৰ্ঘৰ আৰু ২ ফুট ৬ ইঞ্চি বহল এই নেৰ'গজ ৰেলপথৰ কাম সমাপ্ত হয়
চৰকাৰী ঘোষণা-পত্ৰযোগে চৰকাৰে ৰেলগাড়ী চলা সম্পৰ্কত বহুতো নিয়ম-কানুন নিৰ্দ্ধাৰণ কৰি দিছে। যাত্ৰী আৰু মালভাৰা নিৰ্দ্ধাৰণত চীফ কমিচনাৰৰ পূৰ্ণ নিয়ন্ত্ৰণ আছিল। ডাক বিভাগৰ বাবে সুকীয়া ব্যৱস্থাৱলী ৰখা হৈছিল আৰু চৰকাৰী ৰেলৰ নিৰ্দ্ধাৰিত নিৰিখতে ডাক বিভাগক সা-সুবিধা প্ৰদানৰ বাধ্য-বাধকতা ৰখা হৈছিল। চালক আৰু গাৰ্ডে মানিবলগীয়া নিয়মাৱলী, ডবা আৰু ইঞ্জিনৰ বাবে প্ৰযোজ্য হোৱা নিয়মাৱলী আদিৰো উল্লেখ ঘোষণা-পত্ৰত আছিল। ১৫ বছৰ ৰেল চলাৰ পিছত ৭ বছৰৰ মূৰে মূৰে পুনৰনৱীকৰণ কৰিব লাগিছিল। ১২ মাহৰ জাননী দি ২০ শতাংশ বোনাছ আৰু উপযুক্ত মূল্যত ৰেললাইনটো অধিগ্ৰহণ কৰা ব্যৱস্থাৱলীও ৰখা হৈছিল।
ৰেলপথ
১৮৯৪ চনৰ চেপ্তেম্বৰত তেজপুৰৰ পৰা বিন্দুকুৰি ষ্টেচনলৈ আৰু একেটা বছৰৰে নৱেম্বৰ মাহত চেঁচালৈকে ৰেলপথ মুকলি কৰা হয়। ১৮৯৫ চনৰ এপ্ৰিলত ৰঙাপাৰলৈকে আৰু একে বছৰৰে অক্টোবৰ মাহত বালিপাৰালৈ ৰেলপথ সম্প্ৰসাৰণ কৰা হয়। তেজপুৰ-বালিপাৰা ৰেলৱেত বহুকেইটা চাইডিঙো আছিল। আটাইতকৈ দীঘল চাইডিংটো আছিল ৰঙাপাৰাৰ পৰা বৰজুলি বাগিছালৈ। ইয়াৰ দৈৰ্ঘ আছিল ২ মাইল। ১৯০৮ চনলৈ এই চাইডিঙেৰে নিয়মীয়াকৈ যাত্ৰীবাহী ৰেল চলিছিল।
খৰচ কমাবৰ বাবে পুৰণি ৰাষ্টাৰ দাঁতিতে ৰেললাইন বহুওৱা হৈছিল আৰু মাত্ৰ কিছুমান অংশতহে শিলগুটি দিয়া হৈছিল। ৰেলৰ চিৰিৰ ওজন আছিল প্ৰতি গজত মাত্ৰ ৩০ পাউণ্ড। ডিপোতা নৈৰ ওপৰৰ দলং স্থানীয়ভাবে উপলব্ধ নাহৰ কাঠেৰে নিৰ্মাণ কৰা হৈছিল।
চলন্ত সম্পদ
তেজপুৰ বালিপাৰা ৰেলৱেই ইংলেণ্ডৰ 'পেনী এণ্ড ক'ম্পেনী' আৰু 'ব্ৰুচ ইলেক্ট্ৰিকেল ক'ম্পেনী লিঃ'ৰ পৰা তিনিটা 4-4-0 টাইপ ইঞ্জিন ক্ৰয় কৰিছিল। ১৯১৪ৰ পৰা ১৯২৫ চনৰ ভিতৰত 'ডবলিউ জি বাগনেল এণ্ড ক'ম্পেনী'ৰ পৰা আৰু তিনিটা ইঞ্জিন ক্ৰয় কৰা হৈছিল। পিছত ক্ৰয় কৰা এই ইঞ্জিন তিনিটাৰ প্ৰথমটো আৰু তৃতীয়টো ১৯৮১ চনলৈ উত্তৰ প্ৰদেশৰ ক্লাটাৰবাগগঞ্জ ষ্টেচনত শ্লীপাৰ ডিপোত সক্ৰিয় হৈ আছিল। ৰেলৰ সৰ্বোচ্চ বেগ আছিল ঘণ্টাত ১৫ মাইল। তেজপুৰৰ পৰা বালিপাৰালৈ পথচোৱা ১ ঘণ্টা ৪৫ মিনিটত অতিক্ৰম কৰিছিল।
ব্যৱসায়
আৰম্ভণিতে টি.বি.এল. ৰেলৱেই দুই দিশৰ পৰা দুখনকৈ যাত্ৰীবাহী ৰেল চলাইছিল। ১৯৩৪ চনৰ সময় তালিকাত ৩ খনকৈ যাত্ৰীবাহী ৰেল চলোৱাৰ উল্লেখ আছে। তাৰোপৰি দেওবৰীয়া বিন্দুকুৰি হাটৰ বাবে দুখন বিশেষ ৰেলো চলোৱা হৈছিল। ১৯৩৪ চনত তেজপুৰৰ পৰা বালিপাৰালৈ প্ৰথম শ্ৰেণী যাত্ৰীভাৰা আছিল ২ টকা, ১ অনা আৰু ৬ পইচা। তৃতীয় শ্ৰেণীৰ ভাৰা আছিল ৭ অনা ৬ পইচা। প্ৰথমৰে পৰা তেজপুৰ বালিপাৰা ৰেলৱে এটা সফল প্ৰতিষ্ঠান আছিল। তেওঁলোকে ১৯১৩-১৪ চনলৈ তেজপুৰ লোকেল বোৰ্ডৰ পৰা এটা ৫০০০ টকীয়া অনুদান লাভ কৰিছিল। 	Hugh Hughes-এ তেওঁৰ 'ইণ্ডিয়ান লোকোমোটিভ' গ্ৰন্থৰ ৩ খণ্ডত উল্লেখ কৰিছে যে ১৯০৭ চনত টি.বি.এল.আৰে ১৫৭,০০০জন যাত্ৰী আৰু ১৫,০০০ টন সামগ্ৰী (ইয়াৰ ভিতৰত ৪২০৩ টন চাহপাত আৰু ৩০১৫ টন কোক আৰু কয়লা) কঢ়িয়াইছিল।
অৰূপ কুমাৰ দত্তই তেওঁৰ 'দি ফাইনেল ফ্ৰণ্টিয়াৰ' গ্ৰন্থত উল্লেখ কৰা মতে টি.বি.এল.আৰৰ গড় ৰিটাৰ্ণ আছিল ১৯০০-১০ত ৫%, ১৯১১-২০ত ৮% আৰু ১৯৪৩-৪৪ বৰ্ষত হৈছেগৈ ৩১%।
উত্তৰসূৰী
১৯১২ চনত ইষ্টাৰ্ণ বেংগল ৰেলৱেই ৰঙিয়া-টংলা ৰেলপথ নিৰ্মাণ কৰে। ১৯৩২ত ইয়াক ৰাঙাপাৰালৈ সম্প্ৰসাৰণ কৰা হয়। ৰঙাপাৰা ইষ্টাৰ্ণ বেংগল ৰেলৱে আৰু তেজপুৰ বালিপাৰা ৰেলৱেৰ জংচন ষ্টেচনলৈ ৰূপান্তৰ হয়। ১৯৫২ চনত ভাৰত চৰকাৰে টি.বি.এল.আৰক অধিগ্ৰহণ কৰি ভাৰতীয় ৰেলৰ উত্তৰ-পূব মণ্ডলত অন্তৰ্ভূক্ত কৰে আৰু ইয়াক মিটাৰগজলৈ পৰিবৰ্তন কৰে। ৰঙাপাৰা-বালিপাৰা খণ্ড বন্ধ কৰি দিয়া হয়। পিছত ৰঙাপাৰাৰ পৰা মুৰ্কংচেলেঙলৈ মিটাৰগজ ৰেলপথ নিৰ্মাণ কৰাত ৰাঙাপাৰা-বালিপাৰা খণ্ড তাতেই চামিল হয়।
তথ্যসূত্ৰ
শ্ৰেণী:ভাৰতৰ ৰেল পৰিবহণ শ্ৰেণী:ভাৰতৰ বিলুপ্ত ৰেল কোম্পানী
মিলখা সিং
মিলখা সিং (Milkha Singh; ১৯৩৫ – ১৮ জুন, ২০২১) এজন ভূতপূৰ্ব ভাৰতীয় ট্ৰেক এণ্ড ফিল্ড দৌৰবিদ। উৰন্ত শিখ (The Flying Sikh) নামেৰেও জনাজাত সিঙে ভাৰতীয় সেনাত কৰ্মৰত হৈ থাকোঁতে খেলজগতত প্ৰৱেশ কৰে। ২০১৩ চনলৈকে কমন্‌ৱেল্‌থ গে'ম্‌ছত ব্যক্তিগত শাখাত এথ্‌লেটিক্‌ছৰ স্বৰ্ণ পদক দখল কৰা তেখেত একমাত্ৰ ভাৰতীয় পুৰুষ। তেখেতে মেলবৰ্ণৰ ১৯৫৬ গ্ৰীষ্মকালীন অলিম্পিক, ৰোমৰ ১৯৬০ গ্ৰীষ্মকালীন অলিম্পিক আৰু টকিঅ'ৰ ১৯৬৪ গ্ৰীষ্মকালীন অলিম্পিকত অংশগ্ৰহণ কৰিছিল। ক্ৰীড়াজগতলৈ তেখেতৰ অৱদানৰ বাবে তেখেতক ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী উপাধি প্ৰদান কৰা হয়।
সিঙে ভাগ লোৱা সবাতোকৈ বিখ্যাত প্ৰতিযোগিতাখন আছিল ১৯৬০ চনৰ অলিম্পিকৰ ৪০০ মিটাৰ দৌৰৰ ফাইনেল য'ত তেওঁ চতুৰ্থ স্থান দখল কৰিছিল। প্ৰতিযোগিতাৰ অন্যতম 'ফেভৰিট' হিচাপে অংশগ্ৰহণ কৰা মিলখা সিং প্ৰথম ২৫০ মিটাৰলৈকে আগবাঢ়ি আছিল যদিও তাৰপিছত বাকী প্ৰতিযোগীয়ে তেওঁক চেৰ পেলাই যায়। এই দৌৰত কেইবাটাও অভিলেখ স্থাপন হৈছিল আৰু ফটো ফিনিছৰ যোগেদি আমেৰিকাৰ অ'টিছ ডেভিছক দ্বিতীয় স্থানত থকা কাৰ্ল কৌফ্‌মেনতকৈ ১/১০০ ছেকেণ্ডৰ ব্যৱধানত বিজয়ী ঘোষণা কৰা হৈছিল। মিলখা সিঙে ইয়াত ৪৫.৭৩ ছেকেণ্ড সময়েৰে ভাৰতীয় অভিলেখ স্থাপন কৰিছিল যিটো প্ৰায় ৪০ বছৰ অক্ষত হৈ থাকে।
ভাৰতৰ বিভাজনৰ সময়ত মাউৰা হৈ পৰা মিলখা সিং নিজৰ কষ্টৰ বলেৰে পিছলৈ ভাৰতৰ ক্ৰীড়া জগতৰ তাৰকা হৈ পৰিছিল। ২০০৮ চনত সাংবাদিক ৰোহিত ব্ৰিজনাথে তেওঁক "ভাৰতৰ সৰ্বকালৰ শ্ৰেষ্ঠ এথ্‌লিট" আখ্যা দিয়ে। ২০১২ চনত দ্য ইণ্ডিপেণ্ডেণ্ট কাকতে কয় যে “ভাৰতৰ সকলোতকৈ সন্মানীয় অলিম্পিয়ানজন এজন সাহসী পৰাজয়ী।”
মিলখা সিং আৰু জীয়েক চ'নিয়া চানৱাল্‌কাই মিলি তেওঁৰ আত্মজীৱনী "The Race of My Life" লিখি উলিয়ায়। এই গ্ৰন্থখনৰ ভিত্তিতে নিৰ্মাণ কৰা চলচ্চিত্ৰ "ভাগ্‌ মিলখা ভাগ্‌"-এ ২০১৩ চনত মুক্তি লাভ কৰে।
মিলখা সিঙক ২৪ মে' ২০২১ তাৰিখে মোহালিৰ ফৰ্টিছ চিকিৎসালয়ৰ ক'ভিড-১৯ৰ ফলত হোৱা নিউম'নিয়া বাবে ভৰ্তি কৰোৱা হয়। তেওঁৰ অৱস্থা কিছু সময়ৰ বাবে স্থিৰ হৈছিল, কিন্তু ১৮ জুন ২০২১-ত ভাৰতীয় সময় অনুসৰি নিশা ১১:৩০ বজাত তেওঁৰ মৃত্যু হয়। উল্লেখযোগ্য যে তেওঁৰ পত্নী নিৰ্মল চাইনীৰ কেইদিনমান আগতে ২০২১ চনৰ ১৩ জুনত ক'ভিড-১৯ৰ বাবে মৃত্যু হৈছিল। নিৰ্মল চাইনী ভাৰতীয় ৰাষ্ট্ৰীয় মহিলা ভলীবল দলৰ অধিনায়ক আছিল।
বহিঃ সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি শ্ৰেণী:ভাৰতৰ এথলীট শ্ৰেণী:ভাৰতীয় অলিম্পিক প্ৰতিযোগী‎ শ্ৰেণী:পদ্মশ্ৰী বঁটা বিজয়ী
পোলাও
পোলাও হৈছে চাউল দি তৈয়াৰ কৰা এটা মচলাযুক্ত খোৱা বস্তু। চাউলৰ ৰঙ বাদামী বা সোনালী কৰিবলৈ কিছু পৰিমাণে তেলত ভাজি লোৱা হয়। পাছত ভজা পিঁয়াজ, মচলা, সব্জী ইত্যাদি যোগ কৰা হয়। অঞ্চলভেদে পোলাওয়ৰ সৈতে মাংস, মাছ, সব্জী, পাস্তা আৰু শুকান ফল যোগ কৰা হয়।
পোলাও আৰু এই ধৰণৰ খোৱা বস্তু বলকান, মধ্যপ্ৰাচ্য, ককেশাচ, মধ্য এছিয়া আৰু দক্ষিণ এছিয়া, পূৰ্ব এছিয়া, লেটিন আমেৰিকা আৰু কেৰিবীয় ৰন্ধনশৈলীত গুৰুত্বপূৰ্ণ আসন দখল কৰি আছে। বাংলাদেশ, আফগানিস্তান, আৰ্মেনিয়া, আজাৰবাইজান, বালুচি, বুখাৰাৰ ইহুদি ক্ৰেটান, টকিঅ, ভাৰত, ইৰাণ, কাজাক, কেনিয়া, পাকিস্তান, তানজানিয়া, জাঞ্জিবাৰ, উইঘুৰ, উজবেক, তাজিক আৰু তুৰ্কী]] প্ৰভূতি ৰন্ধনশৈলীত প্ৰধান খোৱা বস্তুৰ তালিকাত পোলাওয়ে স্থান দখল কৰি আছে।
প্ৰস্তুত প্ৰণালী
সুগন্ধী চাউল যেনেকৈ বাছমতি, কলাজিৰা, চেনি ইত্যাদী যিকোনো জাতৰ চাউলক ভাল পৰিষ্কাৰ কৰি ঘি বা তেলত ভজা হয়। ইয়াৰ পাছত বিভিন্ন মচলা দি পৰিমাণ অনুযায়ী পানী দি সিদ্ধ কৰা হয়।
তথ্যসূত্ৰ
শ্ৰেণী:খাদ্য
ৰং (দূৰদৰ্শন কেন্দ্ৰ)
ৰং (Rang) (দূৰদৰ্শন কেন্দ্ৰ) এটা অসমীয়া ভাষাৰ বিনোদন দূৰদৰ্শন কেন্দ্ৰ। ইয়াৰ গৰাকী হৈছে গুৱাহাটীৰ প্ৰাইড ইষ্ট এণ্টাৰটেইনমেণ্ট প্ৰাইভেট লিমিটেড । ইয়াৰ ভগ্নী চেনেলসমূহ হৈছে: নিউজ লাইভ, ৰামধেনু, ইন্দ্ৰধনু, নৰ্থ ইষ্ট লাইভ
বাহ্যিক সংযোগ
শ্ৰেণী:দূৰদৰ্শন কেন্দ্ৰ শ্ৰেণী:অসমৰ প্ৰচাৰ মাধ্যম
পদ্ম পুৰাণ
পদ্ম পুৰাণ (দেৱনাগৰী: पद्म पुराण) ওঠৰখন পুৰাণৰ ভিতৰত অন্যতম। এই হিন্দু ধৰ্মগ্ৰন্থখনক গীতামাহাত্ম্য নামেৰেও জনা যায়। ই পাঁচটা অংশ আৰু প্ৰায় ৫৫,০০০ শ্লোকত বিভক্ত। পদ্ম পুৰাণক সাত্ব পুৰাণৰ (ভাল আৰু নিৰ্মলতা প্ৰকাশ কৰা) শ্ৰেণীত ধৰা হয়।
খণ্ড
পদ্ম পুৰাণখন পাঁচ খণ্ডযুক্ত-
বিষয় বস্তু
গ্ৰন্থখনৰ প্ৰথম অংশত ঋষি পুলস্ত্যই ভীষ্মক ধৰ্মৰ বিষয়ে জ্ঞান দিয়ে। দ্বিতীয় অংশত পৃথিৱীৰ কথা বৰ্ণোৱা হৈছে। তৃতীয় অংশত ভাৰতবিৱৰণকে ধৰি ব্ৰহ্মাণ্ডৰ সৃষ্টিৰ কথা কোৱা হৈছে। চতুৰ্থ অংশত ৰামৰ জীৱন আৰু কৰ্মৰ বিষয়ে বৰ্ণনা কৰা হৈছে। পঞ্চম অংশত শিৱ আৰু পাৰ্বতীৰ কথোপকথনৰ যোগেদি ধৰ্মৰ আৱশ্যকীয় জ্ঞানৰ কথা বৰ্ণনা কৰা হৈছে। মহাপুৰাণসমূহৰ এখন পদ্ম পুৰাণ প্ৰায় ৫০০০ বছৰ পুৰণি। ৰামৰ জীৱন বৰ্ণোৱা পৰৱৰ্তী কালৰ কিছুমান জৈন ধৰ্মীয় গ্ৰন্থও পোৱা যায়। এইবোৰ হৈছে পদ্ম-পুৰাণ (বলভদ্ৰপুৰাণ) বা ৰাইধু (১৫শ শতিকা), সোমদেৱৰ পদ্ম-পুৰাণ (১৬০০), ধৰ্মকৃতিৰ পদ্ম-পুৰাণ (১৬১২) আৰু ভট্টকৰ চন্দ্ৰকৃতিৰ পদ্ম-পুৰাণ (১৭শ শতিকা)।
বহিঃ সংযোগ
শ্ৰেণী:হিন্দু ধৰ্ম গ্ৰন্থ শ্ৰেণী:ভাৰতীয় সাহিত্য
ঘিলা হাঁহ
ঘিলা হাঁহ বা নাক খেচখেচী (Cotton Pygmy Goose বা Cotton Teal, বৈজ্ঞানিক নাম-Nettapus coromandelianus) এটা সৰু আকাৰৰ হাঁহৰ প্ৰজাতি। ই ঘাইকৈ পাকিস্তান, ভাৰত, বাংলাদেশ আৰু অষ্ট্ৰেলিয়াত প্ৰজনন কৰে।
বিৱৰণ
এই প্ৰজাতিটো হাঁহ সমূহৰ ভিতৰত আকাৰত আটাইতকৈ সৰু। ইয়াৰ দেহৰ দৈৰ্ঘ্য প্ৰায় ২৬ ছে:মি: আৰু ওজন প্ৰায় ১৬০ গ্ৰাম হয়। দেহৰ অধিকাংশই বগা বৰণৰ। ইয়াৰ ঠোঁট চুটি। প্ৰজননৰ সময়ত মতা চৰাইৰ মূৰৰ ওপৰৰ অংশ জিলিকা সেউজীয়া-ক'লা বৰণৰ হৈ পৰে। মূৰ, ডিঙি আৰু তলৰ অংশৰ ৰং বগা আৰু ডিঙিত ক'লা কলাৰ তথা ডেউকাত বগা আঁচ থকা দেখা যায়। ইয়াৰ মুৰৰ আকৃতি ঘূৰণীয়া আৰু ঠেং চুটি হয়। উৰন্ত অৱস্থাত ঘিলাহাঁহৰ সেউজীয়া ডেউকাত থকা বগা আঁচে ইয়াক সহজে চিনাক্ত কৰাত সহায় কৰে। মাইকী ঘিলা হাঁহৰ বৰণ শেঁতা, ডিঙিত কলাৰ নাথাকে আৰু ডেউকাৰ বগা আঁচো পাতল হয়।
বিতৰণ
ঘিলাহাঁহ প্ৰধানকৈ এবিধ স্থানীয় হাঁহ। অৱশ্যে চীনত এই প্ৰজাতিটোৱে দীঘলীয়াকৈ পৰিভ্ৰমণ কৰে বুলি জনা যায়। সকলো ধৰণৰ জলাশয় যেনে, হ্ৰদ, বৰষুণৰ পানীৰে পূৰ্ণ খেতি-পথাৰ, নৈ-বিল আদিত ঘিলাহাঁহ দেখিবলৈ পোৱা যায়।
আচৰণ
ঘিলাহাঁহৰ প্ৰধান খাদ্য হৈছে গছৰ গুটি আৰু শাক-পাচলি আদিৰ বিভিন্ন অংশ, পোক-পৰুৱা, কেকোঁৰা আদি।
লোক সংস্কৃতিত ঘিলা হাঁহ
মেদিনী চৌধুৰী দেবৰ অন‍্যন প্ৰান্তৰ নামৰ কাহিনী গ্ৰন্থত ঘিলা হাঁহ সম্পৰ্কীয় এটা জনবিশ্বাসৰ উল্লেখ কৰিছে। এই বিশ্বাস অনুসৰি ঘিলা হাঁহৰ কণী এটা বাহৰ পৰা লৈ আনি তাত এটা এঙাৰৰ টুকুৰা থৈ আহিলে চৰাই জনীয়ে তাত আকৌ এটা কণী পাৰে। উল্লেখযোগ্যযে ঘিলা হাঁহে গছৰ খোৰোংত বাহ বান্ধে‌।
বাহ্যিক সংযোগ
শ্ৰেণী:হাঁহ শ্ৰেণী:জীৱবিজ্ঞান
কবিতা
কবিতা সাহিত্যৰ এটা প্ৰধান শাখা; আনটো প্ৰধান শাখা হ’ল গদ্য। কবিতা সম্ভবত সাহিত্যৰ আদিমতম শাখা। কবি হৃদয়-নিহিত ভাৱৰ ছন্দোবদ্ধ আৰু শিল্পিত প্ৰকাশকে কবিতা বুলি নামকৰণ কৰা হৈছে। কবিতা হ’ল ধ্বনি সুষমাৰ লগত ভাৱৰ সমন্বিত প্ৰকাশ। কবিতা হ'ল জীৱনৰ বৈচিত্ৰ্যময় আৰু জটিল সৃষ্টি। কবি হৃদয়ৰ ভাবানুভূতিৰ কল্পনাৰে মণ্ডিত,ভাষাৰ ছন্দ লহৰত অভিব্যক্ত কলাত্মক সৃষ্টি।
কবিতাৰ জন্ম আৰু সংজ্ঞা
এইটো অনুমান কৰা হৈছে যে, আদি কবি বাল্মীকিৰ হাততেই অৰ্থাৎ পুণ্যভূমি ভাৰতবৰ্ষতেই পোন প্ৰথমে কবিতাৰ জন্ম হৈছে। ক্ৰৌঞ্চ বিয়োগ-জনিত শোকেই আপুনা - আপুনি বাল্মিকীৰ মুখৰপৰা শ্লোকৰূপে উচ্ছাৰিত হৈছিল। সহচাৰী-বিয়োগকাতৰ ক্ৰৌঞ্চৰ বেদনাত কবি চিত্তত বেদনাৰ সঞ্চাৰ হয়। এই বেদনাৰ পৰাই সহসা 'পৰিপূৰ্ণ বাণীৰ সঙ্গীত' জন্মগ্ৰহণ কৰি অপূৰ্ব ছন্দত কবি-কণ্ঠত উচ্চাৰিত হ’ল -
মা নিষাদ প্ৰতিষ্ঠাং ত্বমগমঃ শাশ্বতী সমাঃ।
যৎক্ৰৌঞ্চমিথুনাদেকমবধীঃ কামমোহিতম্॥
কবিতাৰ সংজ্ঞা
কাব্যলংকাৰ প্ৰণেতা ভামহৰ মতে,"শব্দাৰ্থৌ সহিতৌ কাব্যম"- অৰ্থাত্‍ শব্দ আৰু অৰ্থৰ যুগল বসতিয়েই কবিতা।
বিশ্বনাথ কবিৰাজে তেওঁৰ "সাহিত্য দৰ্পণ" নামৰ গ্ৰন্থত কবিতাৰ সংজ্ঞা এইদৰে আগবঢ়াইছে-"বাক্যং ৰসাত্মকং কাব্যম"-অৰ্থাত্‍ ৰসময় বাক্যই কবিতা। পাশ্চাত্যৰ পণ্ডিতসকলে আগবঢ়োৱা সংজ্ঞাঃ জনচনৰ মতে,"কবিতা হ'ল ছন্দোবদ্ধ ৰচনা। "
ৱৰ্ডচৱৰ্থৰ মতে, "নিৰলাত সোঁৱৰা হিয়াৰ আৱেগেই কবিতা। "
অন্য এটা সংজ্ঞাত তেওঁ আকৌ কৈছে, "উপচি উঠি আপোনা-আপুনি পাৰ বাগৰি যোৱা আৱেগৰ ঢলেই কবিতা। "
মেথিউ আৰ্নল্ডৰ মতে,"কবিতা হ'ল জীৱন-বীক্ষা। "
ক'লেৰিজৰ মতে,"উত্‍কৃষ্টতম শব্দপুঞ্জৰ উত্‍কৃষ্টতম বিন্যাসেই কবিতা।
অডেনৰ মতে," কবিতা হ'ল স্মৰণীয় বাক্য়। "
কাৰ্লাইলৰ মতে, "কবিতা হ'ল সংগীতময় চিন্তা। "
থিয়োডৰ ৱাট্ছ-ডাণ্টনৰ মতে, কবিতা হ'ল আৱেগময় আৰু ছন্দোস্পন্দিত ভাষাৰ মাধ্যমত মানৱীয় মনৰ মূৰ্তিমান আৰু শিল্পিত অভিব্যক্তি। "
তথ্যসূত্ৰ
শ্ৰেণী:সাহিত্য শ্ৰেণী:কবিতা
তাৰিকুদ্দিন আহমেদ
তাৰিকুদ্দিন আহমেদ (Tarikuddin Ahmed) অসমৰ এজন গায়ক আৰু সংগীত পৰিচালক। ১৯৪৮ চনত ‘ইমান ধুনীয়া মুকুতাৰ মালা’ গীতটোৰ জৰিয়তে তেখেতে অসমৰ শ্ৰোতাৰ মাজত সমাদৰ লাভ কৰে। তেখেত আকাশবাণী গুৱাহাটী কেন্দ্ৰ এজন নিয়মীয়া সংগীত শিল্পী আছিল।
জন্ম
১৯২৩ চনৰ ৪ নৱেম্বৰ তাৰিখে নগাঁও জিলাত তেখেতৰ জন্ম হয়। পিতৃৰ নাম আছিল মহম্মদ চৰিফুদ্দিন আহমেদ আৰু মাতৃৰ নাম আছিল জেবিনা খাটুন।
সংগীত জীৱন
১৯৪৮ চনত ক’লম্বিয়া কোম্পানীয়ে তাৰিকুদ্দিন আহমেদৰ কণ্ঠত এখন ৰেকৰ্ড (78RPM) বাণীবদ্ধ কৰে। ইয়াত সন্নিৱিষ্ট গীত ‘ইমান ধুনীয়া মুকুতাৰ মালা, ক’ত পালা তুমি দান…’-ক অসমৰ সৰ্বকালৰ শ্ৰেষ্ঠ গীতসমূহৰ ভিতৰতে ৰখা হয়। এই গীতটিৰ যোগেদিয়েই তেখেত অসমৰ সংগীতপ্ৰেমী সকলৰ মাজত এক পৰিচিত নাম হৈ পৰে। গীতটিৰ লেখক আছিল মলিন বৰা আৰু সুৰেৰে সজাইছিল দুৰ্গাপ্ৰসাদ ভূঞাই। ইয়াৰ পাছতে তেখেতে ১৯৫৪ চনত আকাশবাণী গুৱাহাটীৰ এগৰাকী নিয়মীয়া শিল্পী হিচাবে স্বীকৃতি লাভ কৰে। তাৰিকুদ্দিন আহমেদে ১৯৫৯ চনত মুক্তিপ্ৰাপ্ত পূবেৰুণ কথাছবিৰ সংগীত পৰিচালনাৰ দায়িত্ব পালন কৰিছিল।
মৃত্যু
১৯৯০ চনৰ ২৯ আগষ্টত এইগৰাকী সংগীত শিল্পীয়ে ইহলীলা সম্বৰণ কৰে।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কণ্ঠশিল্পী শ্ৰেণী:অসমীয়া চলচ্চিত্ৰৰ সংগীত পৰিচালক
টু ষ্টেটচ্: দ্য ষ্ট'ৰি অফ মাই মেৰেজ
টু ষ্টেটচ্: দ্য ষ্ট'ৰি অফ মাই মেৰেজ (2 States: The Story of My Marriage) চেতন ভগতৰ দ্বাৰা ৰচিত এখন উপন্যাস। ২০০৯ চনৰ ৮ অক্টোবৰত এই উপন্যাস প্ৰথম প্ৰকাশ পাইছিল। ফাইভ পইণ্ট চামৱানৰ পিছত অধিকাংশই নিজৰ জীৱনৰ ওপৰত আধাৰিত হোৱা এইখন চেতন ভগতৰ দ্বিতীয় গ্ৰন্থ। বিনিয়োগ বেংক এটাত কৰি থকা চাকৰিটো এৰি দি তেওঁ এই কিতাপখন লিখে। ফাইভ পইণ্ট চামৱান,ওৱান নাইট এট দ্য কল চেণ্টাৰ আৰু দ্য থ্ৰী মিছটেকছ অৱ মাই লাইফৰ পিছত এইখন চতুৰ্থ গ্ৰন্থ। উপন্যাসখনি এক কল্পকাহিনী যদিও ইয়াক দিল্লীৰ নিবাসী লেখক আৰু তেওঁৰ পত্নী তামিল নাডুৰ অনুষাৰ জীৱনৰ পৰা অনুপ্ৰাণিত বুলিব পাৰি।
কাহিনীৰ সাৰংশ
আংশিক আত্মজীৱনীমূলক এই কিতাখন দুখন বেলেগ বেলেগ ৰাজ্যৰ পৰা আহি প্ৰেমত পৰি বিবাহ বন্ধনত আৱদ্ধ হ'বলৈ বিচৰা কৃষ্ আৰু অনন্যাৰ কাহিনী। কাহিনীৰ আৰম্ভণি ঘটে আই.আই.এম. আহমেদাবাদত,য'ত মেছৰ খাদ্য সম্পৰ্কীয় এক কাজিয়াত দিল্লীৰ এজন পঞ্জাবী ল'ৰা কৃষে চেন্নাইৰ সুন্দৰী তামিল যুৱতী অনন্যাক দেখা পায়। তাই আছিল নতুন ছাত্ৰ ছাত্ৰীসকলৰ সবাতোকৈ ধুনীয়া ছোৱালী। কিছুদিনৰ ভিতৰতে দুয়ো বন্ধু হৈ পৰে আৰু ৰাতি ৰাতি একেলগে পঢ়িবলৈ সিদ্ধান্ত লয়। লাহে লাহে দুয়ো দুয়োৰে প্ৰতি আকৰ্ষিত হয়। দুয়ো চাকৰি পাই আৰু বিয়াত বহাৰ পৰিকল্পনা কৰে। প্ৰথমতে কৃষে অনন্যাৰ মাক দেউতাকক সৈমান কৰিবলৈ চেষ্টা কৰে আৰু দেউতাকক তেওঁৰ পাৱাৰপইণ্ট প্ৰেজেণ্টেছনত সহায় কৰি,ভায়েক মঞ্জুক টিউশ্যন কৰি আৰু মাকক তাৰ কোম্পানী চিটিবেংকে আয়োজন কৰা সংগীত সমাৰোহত গান গাবলৈ সুযোগ দি সি নিজৰ কামত সফলো হয়। তাৰ পিছত তেওঁলোকে কৃষৰ মাকক বিয়াৰ বাবে মান্তি কৰিবলৈ চেষ্টা কৰে। কিন্তু কৃষৰ মাকৰ আত্মীয়সকলে সি এজনী মাদ্ৰাজী ছোৱালী বিয়া কৰোৱাটো পছন্দ কৰা নাছিল কিন্তু যেতিয়া অনন্যাই কৃষৰ সম্বন্ধীয় ভনীয়েক এজনীক বিয়াত বহিবলৈ সহায় কৰে,তেওঁলোক মান্তি হয়। ইয়াৰ পিছত তেওঁলোকে দুয়োৰে মাক দেউতাকক লগ লগাবলৈ ঠিক কৰে। তেওঁলোক গোৱালৈ যায়। কিন্তু কৃষ আৰু মাকৰ মাজত কিবা এটা গণ্ডোগোলীয়া গোন্ধ পাই অনন্যাৰ মাক দেউতাকে বিয়াখনত সন্মতি উঠাই লয়। কিন্তু অৱশেষত কৃষে সদাই শত্ৰু জ্ঞান কৰা তাৰ দেউতাকে অনন্যাৰ পৰিয়ালক ভালকৈ বুজায় আৰু অশেষ চেষ্টাৰ মূৰত দুয়ো বিয়াত বহিবলৈ সক্ষম হয়। এক হাস্যমধুৰ সুৰ থকা কিতাপখনিত পঞ্জাবী তথা তামিল সংস্কৃতিৰ বিভিন্ন দোষ সমূহৰ কথা কোৱা হৈছে। অনন্যাই এহাল যঁমজ সন্তান জন্ম দিওঁতে কিতাপখন শেষ হৈছে যাক তেওঁলোকে ভাৰত নামৰ ৰাজ্যৰ বাসিন্দা আখ্যা দিছে। এক সমিলমিলৰ বাৰ্তা কঢ়িওৱা কিতাপখনৰ আটাইতকৈ আকৰ্ষণীয় কথাটো হ'ল ফাইভ পইণ্ট চামৱানৰ হৰি নামৰ চৰিত্ৰটিৰ ধাৰাবাহিকতা ইয়াত কৃষৰ মাজেৰে অক্ষুণ্ণ ৰখা হৈছে।
চলচ্চিত্ৰ অভিযোজন
প্ৰথমতে যেতিয়া টু ষ্টেটচ্ ৰ ওপৰত চলচ্চিত্ৰ নিৰ্মাণৰ কথা ভবা হৈছিল ছেইফ আলি খানে মুখ্য চৰিত্ৰত অভিনয় কৰাৰ আৰু ৱিশাল শেখৰে সংগীত পৰিচালনা কৰাৰ কথা আছিল। কিন্তু বিভিন্ন খেলিমেলিৰ বাবে সেয়া হৈ নুঠিল। পিছলৈ ঘোষণা কৰা হয় যে ছাজিদ নাদিয়াদৱালাৰ প্ৰযোজনাত বিশাল ভৰদ্বাজৰ নিৰ্দেশনাত শ্বাহৰূখ খানক অভিনেতা হিচাপে লৈ টু ষ্টেটচৰ চিত্ৰৰূপ নিৰ্মিত হ'ব। পিছত আকৌ ৰণবীৰ কাপুৰক অভিনেতা হিচাপে ল'বলৈ সিদ্ধান্ত কৰা হয়। কাপুৰৰ ঠাইত আকৌ ইমৰাণ খানক নিৰ্বাচিত কৰা হয়। কিন্তু তাৰিখৰ অসুবিধাৰ বাবে প্ৰযোজক কৰণ জোহৰে ইশকজাদে খ্যাত অৰ্জুন কাপুৰে এই চলচ্চিত্ৰত অভিনয় কৰিব বুলি নিশ্চিত কৰে। এয়াও কোৱা হৈছে যে ষ্টুডেণ্টছ অৱ দা ইয়েৰ খ্যাত আলিয়া ভাটে ইয়াত অভিনেত্ৰী হিচাপে কাম কৰিব।
বাহ্যিক সংযোগ
শ্ৰেণী:উপন্যাস শ্ৰেণী:ইংৰাজী গ্ৰন্থ
হেলেনা ব'নহাম কাৰ্টাৰ
হেলেনা ব’নহাম কাৰ্টাৰ (Helena Bonham Carter) এগৰাকী ব্ৰিটিছ অভিনেত্ৰী। তেওঁ ১৯৬৬ চনৰ ২৬ মে' তাৰিখে লণ্ডন মহানগৰীৰ গ'ল্ডাৰছ গ্ৰীণত জন্মগ্ৰহণ কৰে। ১৯৮৩ চনৰ পৰা পেছাগত অভিনয় জীৱন আৰম্ভ কৰা কাৰ্টাৰ বৰ্তমানলৈকে সক্ৰিয় ৰূপত অভিনয়ৰ সৈতে জড়িত হৈ আছে।
নূট
নূট হৈছে প্ৰাচীন মিচৰীয় ধৰ্মৰ আকাশ, তাৰকামণ্ডলী, মহাকাশ, মাতৃ, জ্যোতিৰ্বিদ্যা আৰু ব্ৰহ্মাণ্ডৰ দেৱী। তেওঁ‌ক পৃথিৱী বা এজনী গাইগৰুৰ ওপৰত ধনুভিৰীয়াকৈ অৱস্থান কৰা সৰ্বশৰীৰ তৰাৰে ঢকা এগৰাকী নগ্ন নাৰীৰ ৰূপত চিত্ৰিত কৰা হয়। তেওঁ‌ৰ চিহ্ন হৈছে এক পানীৰ পাত্ৰ আৰু তেওঁ‌ক এই চিহ্ন ধাৰণ কৰি থকা ৰূপত দেখা যায়। মেছ'পটেমিয়াৰ আকাশৰ দেৱী তথা দেৱতাসকলৰ মাতৃ নিনহূৰছাগৰ সৈতে নূটৰ তুলনা কৰিব পৰা যায়।
হেলেনা ব'নহাম কাৰ্টাৰ
প্ৰাৰম্ভিক জীৱন
ব'নহাম কাৰ্টাৰে লণ্ডনৰ গ'ল্ডাৰছ গ্ৰীণত জন্মগ্ৰহণ কৰিছিল। তেওঁৰ মাতৃ আছিল এগৰাকী ছাইক'থেৰাপিষ্ট। এক খ্যাতনামা ৰাজনৈতিক পৰিয়ালৰ পৰা অহা তেওঁৰ দেউতাক ৰেইমণ্ড ব'নহাম কাৰ্টাৰ আছিল এজন বণিক অধিকোষপতি (merchant banker) আৰু তেওঁ ৬০ৰ দশকত ৱাশ্বিংটন ডি. চি. স্থিত আন্তঃৰাষ্ট্ৰীয় মুদ্ৰা নিধিত বিকল্প ইংৰাজ পৰিচালক হিচাপে বেঙ্ক অফ ইংলেণ্ডক প্ৰতিনিধিত্ব কৰিছিল।
নূট
আকাশৰ দেৱী
নূট হৈছে শ্বু আৰু টেফনূটৰ জীয়ৰী। তেওঁৰ ভ্ৰাতৃ তথা স্বামীৰ নাম গেব। তেওঁৰ চাৰি সন্তান হৈছে – অচাইৰিছ, ছেট, আইচিছ আৰু নেফথিছ। এওঁলোকৰ উপৰিও নূট আৰু গেবৰ আখ্যানৰ গ্ৰীকো-ইজিপ্তিয়ান সংস্কৰণত হ'ৰাছৰ নামো যোগ কৰা হৈছে। ইজিপ্তৰ দেৱ-দেৱীসকলৰ ভিতৰত তেওঁক অন্যতম পুৰণি দেৱী হিচাপে গণ্য কৰা হয়। হেলিঅ'পলিছৰ সৃষ্টিতত্ত্বৰ আখ্যানৰ পৰাই তেওঁৰ অৱস্থিতি পোৱা গৈছে। নূট প্ৰথমে ৰাতিৰ আকাশৰ দেৱী আছিল যদিও পিছলৈ তেওঁক কেৱল আকাশৰ দেৱী বুলি আখ্যা দিয়া হয়। তেওঁ শিৰত নিজৰ নামৰ এটা অংশৰ হাইৰ’গ্লিফ অৰ্থাৎ মিচৰীয় চিত্ৰলিপিৰ ৰূপ দেখা যায়। ই জৰায়ুৰ প্ৰতীক হ’ব পাৰে বুলিও ধাৰণা কৰা হৈছে। সাধাৰণতে নগ্ন নাৰী এগৰাকীৰ ৰূপত চিত্ৰিত নূটক কেতিয়াবা এক গাইগৰুৰ ৰূপতো চিত্ৰিত কৰা হৈছিল। এই ৰূপত তেওঁৰ বিশাল শৰীৰে আকাশ আৰু স্বৰ্গ গঠন কৰিছিল। কোনো কোনো সময়ত এজোপা ডিমৰুজাতীয় গছ বা বহুতো গাহৰিৰ পোৱালিক (তৰাক প্ৰতিনিধিত্ব কৰা) স্তনপান কৰাই থকা এক বিশাল গাহৰিৰ ৰূপতো তেওঁক উপস্থাপন কৰা হৈছিল।
হেলেনা ব'নহাম কাৰ্টাৰ
প্ৰাৰম্ভিক জীৱন
এডৱাৰ্ড আৰু থমাছ নামে ব'নহাম কাৰ্টাৰৰ দুজন ভ্ৰাতৃ আছে। কাৰ্টাৰে ছাউথ হেম্পষ্টেড হাইস্কুলত শিক্ষাজীৱনৰ পাতনি মেলে। পিছলৈ তেওঁ ৱেষ্টমিনষ্টাৰ স্কুলত নামভৰ্ত্তি কৰে। কেমব্ৰিজৰ কিংছ কলেজত কাৰ্টাৰক নামভৰ্ত্তি কৰিবলৈ দিয়া হোৱা নাছিল। পিছে ইয়াৰ মূলতে তেওঁৰ গ্ৰেড নাইবা বাছনি পৰীক্ষাৰ নম্বৰ নাছিল। বিদ্যালয় কৰ্তৃপক্ষই আশংকা কৰিছিল যে কাৰ্টাৰে তেওঁৰ অভিনয় কেৰিয়াৰত মনোনিবেশ কৰিবলৈ শিক্ষাগ্ৰহণ আধাতে ত্যাগ কৰিব পাৰে।
নূট
জন্ম
অচাইৰিছে নিজৰ স্বৰ্গীয় আকাশত প্ৰৱেশ কৰিবলৈ ব্যৱহাৰ কৰা জখলা আছিল নূটৰ এক পবিত্ৰ প্ৰতীক। এই জখলা আকৃতিৰ প্ৰতীকটোক মাকেট বুলি কোৱা হৈছিল। ইয়াক মৃতকক ৰক্ষা কৰিবলৈ, আৰু মৃতকৰ দেৱতাৰ সহায়ৰ বাবে আহ্বান কৰিবলৈ সমাধিস্থলত ৰখা হৈছিল। নূট আৰু তেওঁৰ ভ্ৰাতৃ গেবক পৌৰাণিক আখ্যানৰ জগতখনত বৈচিত্ৰ্য হিচাপে গণ্য কৰা হ’ব পাৰে কিয়নো সাধাৰণতে পৃথিৱীৰ মাতৃৰ (বা প্ৰকৃতিৰ মাতৃ) সৈতে জড়িত আকাশৰ এজন পিতৃৰ বিকাশ ঘটা আন বেছিভাগ আখ্যানৰ বিপৰীতে নূটে আকাশ আৰু গেবে পৃথিৱীক প্ৰতিনিধিত্ব কৰিছিল।
হেলেনা ব'নহাম কাৰ্টাৰ
প্ৰাৰম্ভিক জীৱন
কাৰ্টাৰৰ পাঁচ বছৰ বয়সতে তেওঁৰ মাতৃ সাংঘাতিকভাৱে স্নায়ুৰোগত আক্ৰান্ত হয় আৰু তিনি বছৰৰ মূৰতহে আৰোগ্য লাভ কৰে। আৰোগ্য লাভৰ পিছত, থেৰাপীৰ বিষয়ে তেওঁৰ অভিজ্ঞতাই তেওঁক এক মনোৰোগ চিকিৎসক হোৱাত সহায় কৰে। বৰ্তমান ব'নহাম কাৰ্টাৰে তেওঁক চিত্ৰনাট্যসমূহ পঢ়ি চৰিত্ৰসমূহৰ মানসিক সঞ্চালন সম্পৰ্কে মন্তব্য আগবঢ়াবলৈ দিয়ে। মাক সুস্থ হোৱাৰ পাঁচ বছৰৰ পিছত কাৰ্টাৰৰ দেউতাকৰ একষ্টিক নিউৰ'মাৰ পৰীক্ষা সম্পন্ন হয়। তেওঁ এক টিউমাৰ অপসাৰণৰ সময়ত কিছু শাৰীৰিক অসুবিধাত ভোগে যাৰ ফলস্বৰূপে এক ষ্ট্ৰ'ক হোৱাত তেওঁ অৰ্ধ-জড়তাত ভুগি হুইল চেয়াৰ ব্যৱহাৰ কৰিবলগা হয়। দুয়োজন জ্যেষ্ঠ ভ্ৰাতৃ কলেজত পঢ়ি থকাৰ বাবে কাৰ্টাৰে ঘৰত থাকি মাতৃক সহায়ৰ হাত আগবঢ়ায়। ২০০৪ চনৰ জানুৱাৰীত পিতৃৰ মৃত্যুৰ আগেয়ে তেওঁ দ্য থিয়'ৰি অফ ফ্লাইটৰ বাবে পিতৃৰ চালচলন আৰু ধৰণ-কৰণ অধ্যয়ন কৰে।
আন্তৰ্জাতিক মান সংস্থা
thumb|left|300px|আন্তৰ্জাতিক মান সংস্থাৰ সদস্যসকল আন্তৰ্জাতিক মান সংস্থাই নিজকে বেচৰকাৰী প্ৰতিষ্ঠান হিচাপে সংজ্ঞায়িত কৰে, যদিও মান প্ৰণয়ণৰ ক্ষমতা অতি বেছি আৰু ই প্ৰণয়ন কৰা অধিকাংশ মান চুক্তি বা জাতীয় পৰ্যায়ৰ প্ৰতিষ্ঠানৰ মাধ্যমেৰে আইনত পৰিনত হয়। এইকাৰনতে অধিকাংশ বেচৰকাৰী প্ৰতিষ্ঠানৰ তুলনাত আন্তৰ্জাতিক মান সংস্থা অনেকগুণে শক্তিশালী। বাস্তৱত চৰকাৰৰ লগত আন্তৰ্জাতিক মান সংস্থাৰ ঘনিষ্ঠ সম্পৰ্ক থাকে। ২০০৬ চন পৰ্যন্ত আইএচঅ’ৰ সদস্য সংখ্যা আছিল ১৫৮, যিবোৰৰ প্ৰত্যেকেই বিভিন্ন দেশক প্ৰতিনিধিত্ব কৰে।
হেলেনা ব'নহাম কাৰ্টাৰ
১৯৭৯-২০০৬
ব'নহাম কাৰ্টাৰে অভিনয়ৰ কোনো আনুষ্ঠানিক শিক্ষা গ্ৰহণ কৰা নাছিল। ১৯৭৯ চনত তেওঁ ৰাষ্ট্ৰীয় লেখনি প্ৰতিযোগিতাত জয়ী হয় আৰু ইয়াৰপৰা পোৱা ধন অভিনয় শিল্পীৰ তালিকাত নিজৰ অন্তৰ্ভুক্তিৰ বাবে ব্যৱহাৰ কৰে। তেওঁ ১৬ বছৰ বয়সত এক টেলিভিছন বিজ্ঞাপনৰ যোগেদি পেছাদাৰী অভিনয় জীৱন আৰম্ভ কৰে। এক সৰু টেলিভিছন চলচ্চিত্ৰ এ পেটাৰ্ন অফ ৰ'জেছতো তেও অভিনয় কৰে।
নূট
জন্ম
হেলিঅ'পলিছৰ সৃষ্টিতত্ত্বত নূটৰ আবিৰ্ভাৱ হয়। ইয়াত কেইবাগৰাকীও দেৱীয়ে গুৰুত্বপূৰ্ণ ভূমিকা পালন কৰিছে। টেফনূট (টেফেনেট) হৈছে আৰ্দ্ৰতাৰ মূৰ্তিমান স্বৰূপ, যি শ্বুৰ (বায়ু) সৈতে সংগম কৰি আকাশৰ দেৱী হিচাপে নূটৰ জন্ম দিছিল। নূটে পৃথিৱীৰ মূৰ্তমান ৰূপ হিচাপে তেওঁৰ ভাতৃ গেবৰ সৈতে সংগম কৰিছিল। গেব আৰু নূটৰ মিলনৰ পৰাই মিচৰৰ দেৱীসকলৰ ভিতৰত আটাইতকৈ জনপ্ৰিয় হ’ৰাছৰ মাতৃ আইচিছ আৰু অচাইৰিছৰ জন্ম হয়। আখ্যান অনুসৰি অচাইৰিছক তেওঁৰ ভাতৃ ছেটে হত্যা কৰে আৰু ১৪টা টুকুৰাত সিঁচৰতি কৰি পেলায়। পিছত আইচিছে এই টুকুৰাসমূহ গোটাই পুনৰ অচাইৰিছক জীয়াই তোলে।
আন্তৰ্জাতিক মান সংস্থা
আন্তৰ্জাতিক মান সংস্থাৰ লগত ইন্টাৰনেশ্যনেল ইলেকট্ৰোটেকনিকেল কমিশ্যনৰ (IEC), ওতঃপ্ৰোত সম্পৰ্ক আছে যিটো ইলেকট্ৰনিক পণ্যৰ মান নিয়ন্ত্ৰণৰ দায়িত্বত আছে। ইয়াৰ মূখ্য কাৰ্যালয় ছুইজাৰলেণ্ডৰ, জেনেভাত অৱস্থিত।
হেলেনা ব'নহাম কাৰ্টাৰ
১৯৭৯-২০০৬
বিশেষকৈ মাৰ্চেণ্ট আইভৰি চলচ্চিত্ৰসমূহত ব'নহাম কাৰ্টাৰে ৰূপায়ণ কৰা বিংশ শতিকাৰ আগৰ তথা আৰম্ভণিৰ চৰিত্ৰসমূহৰ বাবে তেওঁ "ইংৰাজ গোলাপ" আখ্যা পায়। ১৯৯৬ চনত তেওঁ টুৱেল্ফথ্ নাইটৰ ট্ৰেভৰ নানে দিয়া চলচ্চিত্ৰ ৰূপত অলিভিয়াৰ ভূমিকা লয়। কেৰিয়াৰৰ আৰম্ভণিতে তেওঁৰ উল্লেখযোগ্য কামৰ ভিতৰত এক হৈছে ১৯৯৭ চনত ৱিংছ অফ ডভৰ চলচ্চিত্ৰ ৰূপত কেট ক্ৰইৰ ভূমিকা যি আন্তঃৰাষ্ট্ৰীয় স্তৰত সমাদৃত হয় আৰু তেওঁলৈ প্ৰথমটো গ'ল্ডেন গ্ল'ব আৰু অস্কাৰৰ মনোনয়ন কঢ়িয়াই আনে। ইয়াৰ পিছতেই তেওঁ ফাইট ক্লাব, ৱালেছ এণ্ড গ্ৰমিট: দ্য কাৰ্চ অফ দ্য ৱেৰ-ৰেবিট, আৰু টিম বাৰ্টনৰ চাৰ্লি এণ্ড দ্য চকলেট, কৰ্পচ্ ব্ৰীজ, বিগ ফিছ, ছুইনি ট'ড: দ্য ডেমন বাৰ্বাৰ অফ ফ্লিট ষ্ট্ৰীট, আৰু এলিচ ইন ৱাণ্ডাৰলেণ্ডত অভিনয় কৰে। ১৯৯৬ চনত ফৰাচী ছবি পৰ্ট্ৰেইটছ চিনইছত কাৰ্টাৰে সলসলীয়াকৈ ফৰাচী কয়। ২০০১ চনৰ আগষ্টত প্ৰাপ্তবয়স্ক পুৰুষৰ আলোচনী মেক্সিমত ব'নহাম কাৰ্টাৰক উপস্থাপন কৰা হয়। আই টি ভি ১ৰ সৰু শৃংখলা হেনৰী ৮মত ইংলেণ্ডৰ দ্বিতীয় ৰাণী হিচাপে অভিনয় কৰে। সেই সময়ত তেওঁৰ প্ৰথম সন্তান গৰ্ভস্থ হোৱাত তেওঁৰ ইয়াত তেওঁৰ ভূমিকা সীমিত হৈ পৰে। ব'নহাম কাৰ্টাৰ কাঁ চলচ্চিত্ৰ মহোৎসৱ ২০০৬ ৰ জুৰীসকলৰ অন্যতম আছিল যি দ্য ৱিণ্ড ডেট স্বেকছ দ্য বাৰ্লিক শ্ৰেষ্ঠ ছবি হিচাপে নিৰ্বাচিত কৰিছিল।
নূট
নূট আৰু ৰাৰ আখ্যান
দেৱতাৰ ৰাজত্ব অনুসৰি ৰা, অৰ্থাৎ সূৰ্য্য দেৱতাই পৃথিৱীত দ্বিতীয়টো শাসন কৰিছিল। তেওঁ আদেশ দিছিল যে নূটে বছৰৰ কোনো দিনেই সন্তান জন্ম নিদিব। সেই সময়ত বছৰটো আছিল মাত্ৰ ৩৬০ দিনীয়া। নূটে জ্ঞানৰ দেৱতা থ'টৰ লগত কথা মিতিৰালি কৰি এটা পৰিকল্পনা কৰে। থ'টে চন্দ্ৰৰ দেৱতা খ'নছুৰ সৈতে এক বাজী মাৰে। বাজীৰ চৰ্ত্ত আছিল যে পৰাস্ত হ'লে প্ৰতিবাৰেই খ'নছুৱে নুটক নিজৰ পোহৰৰ একাংশ দিব লাগিব। সেই সময়ত চন্দ্ৰৰ ৰশ্মি সূৰ্য্যৰ সমকক্ষ আছিল। বাজীত খ'নছুৱে ইমানবাৰ পৰাজিত হ'ল যে ইয়াৰপৰা নূটে লাভ কৰা চন্দ্ৰৰ পোহৰ অতিৰিক্ত পাঁচ দিন সৃষ্টি কৰিবলৈ পৰ্যাপ্ত হয়। যিহেতু এই দিনবোৰ বছৰৰ অংশ নাছিল, গতিকে নূটে সন্তান জন্ম দিবলৈ সক্ষম হয়। পাঁচ দিনৰ প্ৰতিটো দিনতে তেওঁ একোটাকৈ পাঁচটা সন্তান জন্ম দিয়ে। তেওঁলোক হৈছে অচাইৰিছ, পিছলৈ দেৱতাৰ শাসক আৰু তাৰ পিছত মৃতকৰ দেৱতা; জ্যেষ্ঠ হ’ৰাছ, যুদ্ধৰ দেৱতা; ছেট, অশুভ শক্তি আৰু মৰুভূমিৰ দেৱতা; আইচিছ, যাদুৰ দেৱী; আৰু পানীৰ দেৱী নেফথিছ। ৰাই যেতিয়া এই কথা গম পালে তেতিয়া তেওঁ ক্ৰোধান্বিত হ'ল। তেওঁ নূটক স্বামী গেবৰ পৰা চিৰকালৰ বাবে নিলগাই পেলায়। নূটৰ পিতৃ শ্বুক দুয়োকে পৃথক কৰি ৰখাৰ দায়িত্ব দিয়া হয়।
আন্তৰ্জাতিক মান সংস্থা
বাহ্যিক সংযোগ
শ্ৰেণী:আন্তৰ্জাতিক মান সংস্থা
হেলেনা ব'নহাম কাৰ্টাৰ
২০০৭-বৰ্তমানলৈকে
ব'নহাম কাৰ্টাৰে হেৰী পটাৰ চলচ্চিত্ৰ শৃংখলাৰ হেৰী পটাৰ এণ্ড দ্য অৰ্ডাৰ অফ দ্য ফিনিক্স (২০০৭), হেৰী পটাৰ এণ্ড দ্য হাফ-ব্লাড প্ৰিন্স (২০০৯), হেৰী পটাৰ এণ্ড দ্য ডেথ্লী হেল'জ পাৰ্ট ৱান (২০১০) আৰু হেৰী পটাৰ এণ্ড দ্য ডেথ্লী হেল'জ পাৰ্ট টুত (২০১১) বেলাট্ৰিস্ক লেষ্ট্ৰেঞ্জৰ ভূমিকাত অভিনয় কৰে। হেৰী পটাৰ এণ্ড দ্য অৰ্ডাৰ দ্য ফিনিক্সৰ চিত্ৰগ্ৰহণ চলি থকাৰ সময়ত, তেওঁৰ চৰিত্ৰটোৱে নেভাইল লংবটমৰ কাণত যাদুদণ্ডডাল সুমুৱাই দিওঁতে দুৰ্ঘটনাক্ৰমে কাৰ্টাৰে সহশিল্পী মেথিউ লিৱিছৰ কৰ্ণপটহ বিদীৰ্ণ কৰে। লেষ্ট্ৰেঞ্জ হিচাপে কাৰ্টাৰে "উজ্জ্বল কিন্তু অৰ্ধব্যৱহৃত প্ৰতিভা" বুলি ইতিবাচক সঁহাৰি লাভ কৰে।. ইয়াৰ পিছতে তেওঁ ষ্টিফেন ছন্দহেইমৰ ব্ৰডৱে সংগীতালেখ্যৰ চলচ্চিত্ৰ ৰূপ ছুউনি ট'ড: দ্য ডেমন বাৰ্বাৰ অফ ফ্লিট ষ্ট্ৰীটত মিছেচ লভেটৰ ৰূপত অভিনয় কৰে। ছবিখনে ২০০৭ চনৰ ২১ ডিচেম্বৰত আমেৰিকাত আৰু ২০০৮ চনৰ ২৫ জানুৱাৰীত ব্ৰিটেইনত মুক্তি পায়। টিম বাৰ্টনৰ পৰিচালনাত ব'নহাম কাৰ্টাৰে তেওঁৰ প্ৰদৰ্শনৰ বাবে শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটাৰ মনোনয়ন লাভ কৰে। তেওঁ ছুইনি ট'ড আৰু কনভাৰ্চেছন ৱিথ আদাৰ ৱমেনত কৰা অভিনয়ৰ বাবে ক্ৰমে ২০০৭ চনত ইভনিং ষ্টেণ্ডাৰ্ড ব্ৰিটিছ ফিল্ম এৱাৰ্ডছত আৰু ২০০৯ চনত এম্পায়াৰ এৱাৰ্ডছত শ্ৰেষ্ঠ অভিনেত্ৰীৰ সন্মান লাভ কৰে। টাৰ্মিনেটৰ চলচ্চিত্ৰ শৃংখলাৰ চতুৰ্থ ছবি টাৰ্মিনেটৰ ছেলভেচনতো তেওঁ এক সৰু অথচ গুৰুত্বপূৰ্ণ চৰিত্ৰ ৰূপায়ণ কৰে।
নূট
তথ্য সংগ্ৰহ
শ্ৰেণী:প্ৰাচীন ইজিপ্তৰ দেৱ-দেৱী
হেলেনা ব'নহাম কাৰ্টাৰ
২০০৭-বৰ্তমানলৈকে
২০০৬ চনৰ মে'ত ব'নহাম কাৰ্টাৰে সন্তৰণ পোছাক ডিজাইনাৰ সামন্থ চাগৈৰ সৈতে নিজা ফেশ্বন লাইন 'দ্য পেণ্টালুনিছ'ৰ শুভাৰম্ভ কৰে।
২০১০ চনত ব'নহাম কাৰ্টাৰে সংগী টিম বাৰ্টনৰ ছবি এলিচ ইন ৱাণ্ডাৰলেণ্ডত দ্য ৰেড কুইনৰ ভূমিকাত অৱতীৰ্ণ হয়।. তেওঁৰ চৰিত্ৰটো দুটা চৰিত্ৰ ক্ৰমে দ্য কুইন অফ হাৰ্টছ আৰু দ্য ৰেড কুইনৰ মিশ্ৰণ আছিল।  ২০০৯ চনৰ আৰম্ভণিতে ব'নহাম কাৰ্টাৰে দ্য টাইমছ কাকতত সৰ্বকালৰ শীৰ্ষ দহগৰাকী ইংৰাজ অভিনেত্ৰীৰ তালিকাত স্থান পাইছিল।
২০১০ চনত ব'নহাম কাৰ্টাৰে দ্য কিংছ স্পীচ্ছ ছবিত এলিজাবেথ বাওজ-লিয়নৰ চৰিত্ৰ ৰূপায়ণ কৰে। কাৰ্টাৰ তেওঁৰ প্ৰদৰ্শনৰ বাবে যথেষ্ট প্ৰশংসাৰ লগতে শ্ৰেষ্ঠ সহ অভিনেত্ৰীৰ বাফটা বঁটা আৰু অস্কাৰ বঁটাৰ মনোনয়ন লাভ কৰে। দ্য ফাইটাৰ ছবিৰ বাবে তেওঁ প্ৰথমটো বাফটা পুৰস্কাৰ লাভ কৰে যদিও মেলিছা লিঅ'ৰ হাতত অস্কাৰ হেৰুৱায়।
বিবিচি ফ'ৰৰ এনিড ব্লাইটনৰ ওপৰত টেলিভিছন জীৱনীচিত্ৰ 'এনিড'ত নাম ভূমিকাত অভিনয়ৰ বাবে ব'নহাম কাৰ্টাৰ চুক্তিৱদ্ধ হয়। পৰ্দাত ব্লাইটনৰ জীৱনৰ বিষয়ে এয়াই আছিল প্ৰথম উপস্থাপন। ইয়াৰ বাবে তেওঁ প্ৰথমটো দূৰদৰ্শন বাফটা মনোনয়ন লাভ কৰে। ২০১০ চনত ব'নহাম কাৰ্টাৰে ফ্ৰেডি হাইম'ৰৰ (Freddie Highmore) সৈতে নাইজেল স্লেটাৰৰ জীৱনীচিত্ৰ ট'ষ্টত অভিনয় কৰে আৰু বাৰ্লিন চলচ্চিত্ৰ মহোৎসৱত বিশেষ সন্মান লাভ কৰে।. বৰ্তমান তেওঁ নিশ্চিতি দিছে যে চাৰ্লচ ডিকেন্সৰ উপন্যাস গ্ৰেট এক্সপেক্টেচনছৰ মাইক নিৱেলে দিয়া চলচ্চিত্ৰ ৰূপত তেওঁ মিচ হাভিছেমৰ চৰিত্ৰ ৰূপায়ণ কৰিব। ২০১১ চনৰ নৱেম্বৰত কাৰ্টাৰে বাফটা লাৰ বৰ্ষটোৰ ইংৰাজ শিল্পীৰ ব্ৰিটানিকা বঁটা লাভ কৰে।
২০১১ চনৰ মাজভাগত বাতৰি ওলাই যে লা মিজাৰেবল (Les Misérables) এক চলচ্চিত্ৰ ৰূপত মাদাম থানাৰডিয়েৰৰ চৰিত্ৰ ৰূপায়ণ কৰিবলৈ কাৰ্টাৰ বুজাবুজিলৈ আহিছে। পিছত ২০১১ চনৰ ৮ ছেপ্তেম্বৰত তেওঁৰ ভূমিকা নিশ্চিত কৰা হয়।. ২০১২ চনৰ এপ্ৰিল মাহত ব'নহাম কাৰ্টাৰ ৰুফাছ ৱেইনৰাইটৰ "আউট অফ দ্য গেম" শীৰ্ষক গীতৰ ভিডিঅ'তো ভূমুকি মাৰে।
ব্যক্তিগত জীৱন
প্লেনেট অফ এপছৰ চিত্ৰগ্ৰহণৰ সময়ত লগ পোৱা টিম বাৰ্টনৰ সৈতে ২০০১ চনৰ পৰা ব'নহাম কাৰ্টাৰৰ বৰ্তমানৰ সম্পৰ্কৰ আৰম্ভণি ঘটে। বাৰ্টনে তেওঁৰ ছবি বিগ ফিছ, কৰ্পছ ব্ৰীজ, চাৰ্লি এণ্ড দ্য চকলেট ফেক্টৰী, ছুইনি ট'ড: দ্য ডেমন বাৰ্বাৰ অফ ফ্লিট ষ্ট্ৰীট, এলিচ ইন ৱাণ্ডাৰলেণ্ড আৰু ডাৰ্ক স্বেড'জ আদি ছবিত কাৰ্টাৰক অভিনয় কৰাবলৈ লয়। তেওঁলোক লণ্ডনৰ বেলছাইজ পাৰ্কত বাস কৰে। তাৰ এটা ঘৰ ব'নহাম কাৰ্টাৰৰ আছিল। পিছত বাৰ্টনে আনটো ঘৰ ক্ৰয় কৰে আৰু দুয়ো ঘৰ দুটাৰ মাজত সংযোগ স্থাপন কৰে। ব'নহাম কাৰ্টাৰ ইংলেণ্ডৰ ছাটন ক'ৰ্টনেতো থাকে।
২০০৩ চনৰ ৪ অক্টোবৰত তেওঁলোকৰ পুত্ৰ বিলি ৰেইমণ্ড বাৰ্টনৰ জন্ম হয়। ৪১ বছৰ বয়সত, ২০০৭ চনৰ ১৫ ডিচেম্বৰত ব'নহাম কাৰ্টাৰে দ্বিতীয় সন্তান, কন্যা নেল বাৰ্টনৰ জন্ম দিয়ে। তেওঁ কয় যে তেওঁ পৰিয়ালৰ আটাইবোৰ 'হেলেন' নামধাৰী সদস্যৰ অনুকৰণত কন্যাৰ নাম নেল ৰাখে।
ব'নহাম কাৰ্টাৰক তেওঁৰ ব্যতিক্ৰমী ফেশ্বনৰ বাবে জনা যায়।  তেওঁৰ বিতৰ্কিত ফেশ্বন পছন্দ স্বত্বেও ভেনিটী ফেয়াৰে (Vanity Fair) ইয়াৰ ২০১০ চনৰ শ্ৰেষ্ঠ বস্ত্ৰধাৰীৰ তালিকাত তেওঁক স্থান দিয়ে আৰু মাৰ্ক জেকবে তেওঁক ২০১১ চনৰ নিজৰ শাৰদীয়/শীতকালীন বিজ্ঞাপন প্ৰচাৰৰ বাবে বাছনি কৰে।
পিতৃ-পৰিয়াল
হেলেনা ব'নহাম কাৰ্টাৰৰ পিতৃৰ ফালৰ ককাদেউতাক আৰু আইতাক আছিল ক্ৰমে ইংৰাজ মুক্তিবাদী ৰাজনীতিবিদ ছাৰ মৰিছ ব'নহাম কাৰ্টাৰ আৰু প্ৰখ্যাত ৰাজনীতিবিদ তথা বক্তা ভায়োলেট ব'নহাম কাৰ্টাৰ।
পিতৃৰ জৰিয়তে ব'নহাম কাৰ্টাৰ জেমছ বণ্ড উপন্যাসমূহৰ স্ৰষ্টা ইয়ান ফ্লেমিং আৰু অগ্ৰণী ইংৰাজ শুশ্ৰূষাকাৰিণী ফ্ল'ৰেন্স নাইটিংগেলৰ দূৰ সম্পৰ্কীয় আত্মীয় (বিবাহসূত্ৰে)।
মাতৃ-পৰিয়াল
হেলেনাৰ মাতৃৰ ফালৰ ককাদেউতাক স্পেনিছ বুদ্ধিজীৱী এডোৱাৰ্ড' দি কেলিজনে দ্বিতীয় বিশ্বযুদ্ধৰ সময়ত হোৱা হত্যাকাণ্ডৰ পৰা হাজাৰোধিক ইহুদীক ৰক্ষা কৰিছিল আৰু সেয়ে তেওঁ জাতিৰ সাধুলোক (Righteous among the Nations) হিচাপে জনাজাত আছিল (তেওঁৰ নিজ পিতৃ এজন ইহুদী আছিল)। পিছলৈ তেওঁ ৱাছিংটন ডি. চি.ৰ স্পেনিছ দূতাবাসত উপদেষ্টা হিচাপে কাৰ্যনিৰ্বাহ কৰিছিল।
হেলেনাৰ মাতৃৰ ফালৰ আইতাক হেলেন ফ'ল্ড-স্প্ৰিঞ্জাৰ এক সম্ভ্ৰান্ত ইহুদী পৰিয়ালৰ জীয়ৰী আছিল। তেওঁ দ্বিতীয় বিশ্বযুদ্ধৰ পিছত কেথলিকলৈ ধৰ্মান্তৰিত হয়।
মিনিমি
নীলোৎপল লহকৰ (Neelotpal Lahkar; পেছাগতভাৱে মিনিমি বা মিনিমি এন.এল. নামেৰে পৰিচিত) হৈছে ভাৰতৰ এজন ভাৰতীয় ৰেপাৰ, গায়ক তথা অভিনেতা। ১৯৯৫ চনৰ ১১ জুন তাৰিখে তেওঁ নলবাৰীত জন্মগ্ৰহণ কৰিছিল।
ব্যক্তিগত জীৱন
১৯৯৫ চনৰ ১১ জুনত জন্মগ্ৰহণ কৰা মিনিমিৰ ঘৰ নলবাৰী জিলাৰ পাণ্ডুলা নামৰ এখন সৰু গাঁৱত। তেওঁৰ পিতৃ প্ৰবীন্দ্ৰ চন্দ্ৰ লহকৰ অৱসৰপ্ৰাপ্ত চৰকাৰী কৰ্মচাৰী আৰু মাতৃ অনু লহকৰ এগৰাকী গৃহিণী।
বিতৰ্ক
অসমত কা-বিৰোধী আন্দোলনৰ সময়ত অসংখ্য শিল্পীয়ে ৰাজপথলৈ ওলাই আহি শান্তিপূৰ্ণ প্ৰতিবাদত অংশগ্ৰহণ কৰিছিল। কিন্তু মিনিমিকে ধৰি কিছু মুষ্টিমেয় ব্যক্তিয়ে তেওঁৰ "বাংলাদেশী" গীতৰ কথা গাইছিল, যিবোৰক বিদেশী-ভীত আৰু হিংসাত্মক বুলি গণ্য কৰা হৈছিল। ইয়াৰ ফলত সমগ্ৰ ৰাজ্যতে বিতৰ্কৰ ঢৌৰ সৃষ্টি হৈছিল, যাৰ ফলত কৰ্তৃপক্ষই গীতটো ৰাজহুৱাকৈ বজোৱাত নিষেধাজ্ঞা আৰোপ কৰে। অৱশেষত উত্তেজনা কমি অহাৰ লগে-লগে গীতটোৰ ওপৰত থকা নিষেধাজ্ঞা উঠাই লোৱা হৈছিল।
ইলোৰা গুহাসমূহ
ইলোৰা গুহাসমূহ (Ellora Caves) বৌদ্ধ ধৰ্ম, হিন্দু ধৰ্ম আৰু জৈন ধৰ্মৰ সাংস্কৃতিক কলাৰ একটি মিশ্ৰ কেন্দ্ৰ। ইলোৰা মহাৰাষ্ট্ৰ ৰাজ্যৰ ঔৰংগাবাদ চহৰৰ পৰা ৩০ কিলোমিটাৰ (১৮.৬ মাইল) দূৰত্বত অৱস্থিত এটা প্ৰত্নতাত্ত্বিক নিদৰ্শন । ইয়াত মুঠ ৩৪টা মঠ আৰু মন্দিৰ আছে যিসমূহ উচ্চ থিয় দেৱালৰ গাত পৰস্পৰৰ প্ৰায় গাত লগা-লগিকৈ খোদিত। এই দেৱালৰ দৈৰ্ঘ্য ২ কিলোমিটাৰ। ৰাষ্ট্ৰকূট ৰাজবংশৰ দ্বাৰা ৬০০ পৰা ১০০০ খ্ৰীষ্টাব্দৰ মধ্যৱৰ্তী সময়ত নিৰ্মিত এই স্থাপত্যকলা ভাৰতৰ প্ৰাচীন সভ্যতাৰ শিল্পকৌশলৰ প্ৰতিফলন। ই সাংস্কৃতিক সম্পত্তি হিচাপে ইউনেস্কো বিশ্ব ঐতিহ্য তালিকাৰ অন্তৰ্ভুক্ত ।
বাহ্যিক সংযোগ
শ্ৰেণী:ভাৰতৰ বিশ্ব ঐতিহ্যবাহী স্থান শ্ৰেণী:ভাৰতৰ পৰ্যটনস্থলী
অসমৰ ৰাজ্যপালসকলৰ তালিকা
ভাৰতবৰ্ষৰ ৰাজ্য একোখনৰ ৰাজ্যপালজন হৈছে ৰাষ্ট্ৰপতিৰ প্ৰতিনিধি আৰু লগতে ৰাজ্যখনৰ সাংবিধানিক মুৰব্বী। ৰাষ্ট্ৰপতিয়ে ৰাজ্যপালক ৫ বছৰৰ বাবে নিযুক্তি দিয়ে। অসমৰ বৰ্তমানৰ ৰাজ্যপাল হৈছে গুলাব চান্দ কটাৰিয়া। কটাৰিয়াই ৩১ সংখ্যক অসমৰ ৰাজ্যপাল হিচাপে শপত গ্ৰহণ কৰি বৰ্তমানেও শাসনভাৰ গ্ৰহণ কৰি আছে।
ক্ষমতা আৰু কাৰ্য্যাৱলী
ৰাজ্যপাল এজনৰ ওচৰত নিম্নোক্ত বিভিন্ন ক্ষমতা সমূহ নিহিত থাকে:
অধীকৃত অসমত ব্ৰিটিছ সামৰিক কমাণ্ডাৰ (১৮২৪-১৮২৬)
১৮২৪ খ্ৰীঃত ব্ৰিটিছ সামৰিক বাহিনীয়ে অসম অধিকাৰ কৰিছিল। ইয়াৰ আগেয়ে অসম কাহিনীও ভাৰত নাইবা বাৰ্মা (বৰ্তমান ম্যানমাৰ)ৰ অংশ নাছিল। জৰ্জ মেক্ ম'ৰিন, ১৮২৪
অসমৰ ব্ৰিটিছ ৰাজনৈতিক প্ৰতিনিধি (১৮২৬-১৮২৮)
১৮২৬ চনৰ ২৪ ফেব্ৰুৱাৰীত স্বাক্ষৰিত ইয়াণ্ডাবু সন্ধিৰ জৰিয়তে অসমৰ অংশ বাৰ্মাৰ পৰা বৃটেইনলৈ হস্তান্তৰিত হৈছিল।
অসমৰ আয়ুক্তসকল (১৮২৮-১৮৭৪)
১৮২৮ চনত নামনি অসমক বংগ প্ৰভিন্সৰ লগত সংযুক্ত কৰা হয়, পৰৱৰ্ত্তী কালত ১৮৩৩ চনত অসমৰ বাকী অংশও বংগদেশৰ সৈতে সংযুক্ত হয়। বংগৰ গৱৰ্ণৰৰ অধীনত অসমৰ বাবে এজন আয়ুক্ত বা কমিছনাৰ নিযুক্তি দিয়া হৈছিল।
পূৰ্ব বংগ আৰু অসমৰ লেফটেনেণ্ট গৱৰ্ণৰসকল (১৯০৫–১৯১২)
১৯০৫ চনত বংগদেশক দ্বি-বিভক্ত কৰি পূৰ্ব বংগ আৰু অসম গঠন কৰা হয়। ইয়াৰ শাসন চলাবৰ বাবে এজন লেফটেনেণ্ট গৱৰ্ণৰ নিযুক্তি দিয়া হয়।
অসমৰ মুখ্য আয়ুক্তসকল (১৯১২–১৯২১)
১৯১২ খ্ৰীঃত পূৰ্ব বংগক পুনৰ বংগ প্ৰেছিডেন্সীৰ অন্তৰ্ভুক্ত কৰা হয়। অসমৰ প্ৰশাসনৰ বাবে আকৌ মুখ্য আয়ুক্ত নিযুক্ত হয়।
অসমৰ গৱৰ্ণৰসকল (১৯২১-১৯৪৭)
১৯২১ চনত মুখ্য আয়ুক্তৰ পদবীটোক গৱৰ্ণৰলৈ উন্নিতি কৰা হয়।
অসমৰ ৰাজ্যপালসকল
ভাৰতবৰ্ষৰ স্বাধীনতাৰ পিছৰ পৰা অসমৰ ৰাজ্যপালসকল ভাৰতৰ ৰাষ্ট্ৰপতিৰ দ্বাৰা নিযুক্ত হৈ আহিছে।
লগতে চাওক
শ্ৰেণী:অসম সম্পৰ্কীয় তালিকা শ্ৰেণী:অসম চৰকাৰ *
কণামুছৰি
কণামুছৰি (Indian Pond Heron, বৈজ্ঞানিক নাম:Ardeola grayii) এবিধ হেৰন (Heron) গোটৰ অন্তৰ্ভুক্ত সৰু আকাৰৰ চৰাই৷  ই দক্ষিণ ইৰাণ, ভাৰত, বাৰ্মা, বাংলাদেশ আৰু শ্ৰী লংকাত প্ৰজনন কৰা বুলি জনা যায় ৷ কণামুছৰি বহুলভাৱে বিস্তৃত আৰু প্ৰায় সকলো জলাশয়তে ইয়াক দেখা যায়৷ উৰন্ত সময়ত উজ্জ্বল বগা ডেউকাৰে ইয়াক সহজে চকুত পৰে, কিন্তু অন্য সময়ত অৰ্থাৎ খাদ্যৰ সন্ধানত চৰি থকা অৱস্থাত চাৰিওকাষৰ পৰিৱেশৰ সৈতে এনেদৰে মিলি থাকে (camouflage)। একেবাৰে কাষ পালেও ইয়াক সহজে দেখা নাযায়৷  এইবাবেই জনমানসত এই প্ৰজাতিৰ চৰাইক কণা বুলি ধাৰণা কৰি ইয়াৰ নাম কণামুছৰি দিয়া হয়
বিৱৰণ
কণামুছৰিক চুটি ডিঙি আৰু শকত ঠোঁটেৰে সৈতে গাঠলু (stocky) যেন দেখা যায়৷ বাৰিষা কালত পূৰ্ণবয়স্ক কণামুছৰি চৰাইৰ ডিঙিৰ পাখি দীঘল হয়৷ অন্য সময়ত ইয়াক শেঁতা বৰণৰ দেখা যায় যদিও উৰন্ত অৱস্থাত ডেউকাৰ বগা বৰণে ইয়াক উজ্জল কৰি তোলে৷ প্ৰজননৰ সময়ত পূৰ্ণবয়স্ক কণামুছৰিৰ ঠেং ৰঙা বৰণৰ হোৱা দেখা যায়৷ এনে পৰিঘটনা খুব কমসংখ্যক কণামুছৰিৰ ক্ষেত্ৰতহে দেখা পোৱাৰ বাবে ইয়াক স্বাভাৱিক পৰিৱৰ্তনৰ সলনি জিনগত পৰিৱৰ্তন (genetic variants) বুলিও ধাৰণা কৰাহয়৷
ইহঁত সাধাৰণতে নীৰৱে থাকে যদিও খেদা খালে বা বাহৰ ওচৰে পাজৰে থাকিলে তীক্ষ্ণ মাত (harsh croak) উলিয়ায়৷
কণামুছৰিৰ পোনপ্ৰথম বৰ্ণনা কৰিছিল কলনেল উইলিয়াম হেনৰি শ্বাইকিজ (William Henry Sykes) এ ১৮৩২ চনত। জন এডৱাৰ্ড গ্ৰে'ৰ (John Edward Gray) সন্মানাৰ্থে ইয়াৰ বৈজ্ঞানিক নাম Ardeola grayii ৰখা হয়৷
আচৰণ
কণামুছৰি ভাৰতবৰ্ষত বহুলভাৱে বিস্তৃত৷ সাধাৰণতে ইহঁত অকলশৰে থাকে যদিও খৰালি কালত জলাশয়ত উভৈনদীভাৱে খাদ্য থাকে বাবে ই ওচৰা ওচৰিকৈ থাকি চৰে৷ কণামুছৰিয়ে জাক পাতিও বাস কৰে (semi-colonial breeders)৷
খাদ্য
কণামুছৰিয়ে খাদ্যৰ বাবে জলাশয় সমূহত বাস কৰে৷ ইহঁতে জলাশয়ৰ বিভিন্ন জলজ উদ্ভিদ যেনে মেটেকা (Water hyacinth) আদিৰ সহায়ত দ পানীতো খাদ্যৰ সন্ধান কৰিবলৈ সক্ষম হয়৷    কেতিয়াবা ইহঁতে পানীৰ পৰা জঁপিয়াইও খাদ্য চিকাৰ কৰে৷ কণামুছৰিয়ে পানীৰ পৰা ভেকুলী, মাছ আদি পাৰৰ ফালে খেদাইও চিকাৰ কৰে৷
কণামুছৰিৰ প্ৰধান খাদ্য বিভিন্ন প্ৰজাতিৰ কেকোঁৰা, জলজ পোক-পতংগ, মাছ, ভেকুলী আৰু মাজে সময়ে জোক (Herpobdelloides sp.). জলাশয়ৰ বাহিৰত ইহঁতে অন্যান্য পোক-পতংগ যেনে ফৰিং (crickets), জিঞা (dragonflies), মাখি ) আৰু বিভিন্ন উভচৰ প্ৰাণী (amphibian) আদি ধৰি খায়৷
প্ৰজনন
বাৰিষাৰ আগে আগে কণামুছৰিৰ প্ৰজনন হয়৷ ইহঁতে সৰু সৰু জাকত বাহ সাজে৷ সাধাৰণতে গছৰ সৰু-সুৰা ডালেৰে বাহটো সাজে৷ প্ৰায়ভাগ বাহ পাতেৰে আৱৰা প্ৰকাণ্ড গছত ৯-১০ মিটাৰ উচ্চতাত সাজে৷ বাহ সজাৰ সামগ্ৰী মতা চৰায়ে সংগ্ৰহ কৰি আনে আৰু মাইকী কণামুছৰি চৰায়ে বাহটো সাজি উলিয়ায়৷ এবাৰত ৩-৫ টাকৈ কণী দিয়ে৷ ১৮-২৪ দিনৰ ভিতৰত কণী ফুটি পোৱালী জগায়৷ মাক-দেউতাক দুয়োয়ে পোৱালিক খাদ্য খুৱায়৷ পোৱালীয়ে প্ৰধানকৈ মাছ খায়৷ ক্ষতি বা কোনোধৰণৰ অসুবিধা নথকা বাহ বছৰৰ পিছৰ বছৰো ব্যৱহৃত হয়৷
বাহ্যিক সংযোগ
শ্ৰেণী:বক শ্ৰেণী:জীৱবিজ্ঞান
গেলিলিঅ’ গেলিলি
গেলিলিঅ’ গেলিলি (ইংৰাজী:Galileo Galilei) (জন্ম ১৫ফেব্ৰুৱাৰী ১৫৬৪ – ৮ জানুৱাৰী ১৬৪২ ), একাধাৰে এজন ইটালী দেশৰ পদাৰ্থবিদ, গণিতজ্ঞ, জ্যোতিৰ্বিদ আৰু দাৰ্শনিক আছিল আৰু তেওঁ বৈজ্ঞানিক বিপ্লৱৰ সৈতে ওতপ্ৰোত ভাৱে জড়িত ব্যক্তি আছিল। তেওঁৰ উল্ল্যেখযোগ্য অৱদানবোৰৰ ভিতৰত আছিল দূৰবীক্ষণ যন্ত্ৰৰ উন্নতি সাধন আৰু জ্যোতিৰ্বিজ্ঞানৰ গুৰুত্বপূৰ্ণ পৰ্য্যবেক্ষণ কিছুমান যিবোৰে কপাৰ্নিকাছৰ মতবাদক পূৰ্ণ সমৰ্থন দিছিল। গেলিলিঅ’ক "আধুনিক পৰ্য্যবেক্ষণ জ্যোতিৰ্বিদ্যা", "আধুনিক পদাৰ্থ বিজ্ঞান", আনকি "বিজ্ঞান", তথা "আধুনিক বিজ্ঞান চৰ্চাৰ পিতৃস্বৰূপ" আখ্যা দিয়া হয়।
বাহ্যিক সংযোগ
শ্ৰেণী:ইটালীৰ ব্যক্তি শ্ৰেণী:গণিতজ্ঞ শ্ৰেণী:জ্যোতিৰ্বিজ্ঞানী শ্ৰেণী:দাৰ্শনিক
তেজ
তেজ বা ৰক্ত (Blood) হৈছে ৰক্তসংবহন তন্ত্ৰৰ লগত জড়িত এবিধ তৰল মাধ্যম। ই ৰক্তবাহিকাইদি খাদ্য, শ্বসন গেছ, ৰেচন দ্ৰব্য, হৰম'ন, এনজাইম আদি দ্ৰব্যবোৰ বিভিন্ন কলাসমূহলৈ প্ৰেৰণ কৰে আৰু কলাকোষসমূহত উৎপন্ন হোৱা কাৰ্বন ডাই অক্সাইড গেছ আৰু অন্যান্য বিপাকীয় অলাগতিয়াল দ্ৰব্যসমূহ সংগ্ৰহ কৰি নিৰ্দিষ্ট স্থানলৈ কঢ়িয়াই নিয়ে। তেজ এবিধ তৰল সংযোজক কলা। ই প্লাজমা আৰু ৰক্তকণিকাৰে গঠিত। তেজত প্লাজমাৰ পৰিমাণ ৫৫ শতাংশ আৰু ৰক্তকণিকাৰ পৰিমাণ ৪৫ শতাংশ। তেজৰ ৰক্তকণিকাসমূহ প্লাজমাত ওপঙি থাকে আৰু তেজৰ সোঁতত ইহঁত প্ৰবহমান হৈ থাকে এজন সুস্থ মানুহৰ দেহত শৰীৰৰ ওজনৰ ৮% তেজ থাকে।
প্লাজমা
ৰক্তকণিকাবিহীন তেজৰ তৰল অংশই হ'ল প্লাজমা। ইয়াৰ ৰং পাতল হালধীয়া। ই কিছুমান অজৈৱিক আৰু জৈৱিক উপাদানেৰে গঠিত। অজৈৱিক উপাদানসমূহ হ'ল: ছডিয়াম, পটাছিয়াম, মেগনেছিয়াম, আইৰণ ক্ল'ৰাইড, বাইকাৰ্বনেট, ছালফেট, ফছফেট, অক্সিজেন, কাৰ্বন ডাই অক্সাইড, নাইট্ৰ'জেন ইত্যাদি। জৈৱিক উপাদানসমূহ হ'ল: প্ৰটিন, কাৰ্বহাইড্ৰেট, লিপিড, হৰম'ন, এনমিয়া, ইউৰিয়া, ইউৰিক এচিড, এণ্টিবডি ইত্যাদি। প্লাজমাত খাদ্যৰ সৰল অৱস্থাসমূহ যেনে- গ্লুক'জ, এমিন' এচিদ ইত্যাদি দ্ৰৱীভূত হৈ থাকে। প্লাজমাত থকা এই দ্ৰৱিত বস্তুবোৰৰ বাবে প্লাজমাৰ এটা আঠালতীয়া গুণ থাকে। এমনিয়া, ইউৰিয়া আৰু ইউৰিক এচিড আদি যৌগবোৰ প্লাজমাত থকা অলাগতিয়াল নাইট্ৰ'জেন জাতীয় ৰেচন দ্ৰব্য। দেহৰ পৰা উলিয়াই দিয়াৰ উদেশ্যে প্লাজমাই এইবোৰক উৎপন্ন হোৱা স্থানৰ পৰা ৰেচন অংগসমূহলৈ কঢ়িয়াই নিয়ে।
ৰক্তকণিকা
তেজত তিনিবিধ ৰক্তকণিকা পোৱা যায়: লোহিত ৰক্তকণিকা (Red Blood Cells), শ্বেত ৰক্তকণিকা (White Blood Cells) আৰু অনুচক্ৰিকা (Platelets)।
লোহিত ৰক্তকণিকা
লোহিত ৰক্তকণিকাবোৰ আকাৰত সৰু। ইয়াৰ আকৃতি এখন ক্ষুদ্ৰ উভয়াতল (Bi-concave) থালৰ (Dish)ৰ নিচিনা। মানুহৰ লগতে আন তন্যপায়ী প্ৰাণীৰ লোহিত ৰক্তকণিকাৰ কোষকেন্দ্ৰ নাথাকে। স্তন্যপায়ী প্ৰাণীৰ ভিতৰত কেৱল উটৰ লোহিত ৰক্তকণাহে কোষকেন্দ্ৰযুক্ত। সেয়ে ইহঁতৰ আকৃতি চেপেটা। অস্তন্যপায়ী মেৰুদণ্ডী প্ৰাণীৰ লোহিত ৰক্তকণিকাবোৰ কোষকেন্দ্ৰযুক্ত আৰু মাজ অংশ উঠঙা। ৰক্ত ৰক্তকণিকাবোৰত হিম’গ্ল’বিন নামৰ এবিধ ৰঙা শ্বাসৰঞ্জক (Respiratory pigment) থাকে আৰু ইয়াৰ বাবেই তেজৰ ৰং ৰঙা হয়। লোহিত ৰক্তকণিকাৰ মুখ্য কাৰ্য হ'ল- ইয়াত থকা হিম’গ্ল’বিনৰ দ্বাৰা হাঁওফাঁওৰ পৰা অক্সিজেন কঢ়িয়াই বিভিন্ন কলাসমূহক যোগান ধৰা। সাধাৰণ স্বাস্থ্যৰ পূৰ্ণবয়স্ক পুৰুষ এজনৰ প্ৰতি ঘন মিলিমিটাৰ তেজত লোহিত ৰক্তকণিকা থাকে গড়ে ৫.০-৫.৫ মিলিয়ন আৰু মহিলাৰ তেজত থাকে গড়ে ৪.৫-৪.৫ মিলিয়ন। বয়স অনুসৰি এই সংখ্যাৰ তাৰতময হয়। বাসস্থানৰ উচ্চতা অনুসৰিও লোহিত ৰক্তকণিকাৰ পৰিমাণত ভিন্নতা আহে। লোহিত ৰক্তকণিকাবোৰে সিহঁতৰ কোষৰসত যথেষ্ট পৰিমাণে হিম’গ্ল’বিন (hemoglobin) সংৰক্ষণ কৰিব পাৰে। হিম’গ্ল’বিন হ'ল লোহিত ৰক্তকণিকাত থকা অক্সিজেন কঢ়িওৱা এটা বৰণ (pigment)। সুস্থ মানুহৰ প্ৰতি ১০০ মি.লি. তেজত ১২-১৬ গ্ৰাম পৰ্যন্ত হিম’গ্ল’বিন থাকে। প্ৰত্যেক গ্ৰাম হিম’গ্ল’বিনে প্ৰায় ১.৩৯ মি.লি. অক্সিজেন বান্ধি ৰাখিব পাৰে।
শ্বেত ৰক্তকণিকা
শ্বেত ৰক্তকণিকাবোৰ বৰণহীন আৰু কোষকেন্দ্ৰযুক্ত। ইয়াৰ কোষকেন্দ্ৰৰ আকাৰ ভিন্ন প্ৰকাৰৰ। কিছুমান শ্বেতৰক্তকণিকাৰ কোষপ্ৰৰস দানাযুক্ত (Granular) আৰু আন কিছুমান দানাবিহীন (Agranular)। ইয়াৰ ওপৰত ভিত্তি কৰি শ্বেতৰক্তকণিকাসমূহক 'দানাযুক্ত শ্বেত ৰক্তকণিকা' (Granulocyte) আৰু 'দানাবিহীন শ্বেত ৰক্তকণিকা' (Agranulocyte) এই দুটা ভাগত ভগোৱা হৈছে।
দানাযুক্ত শ্বেত ৰক্তকণিকাৰ কোষৰ চাইট'প্লাজম কণিকাময় বা দানাযুক্ত। দানাযুক্ত শ্বেত ৰক্তকণিকা আকৌ তিনি প্ৰকাৰৰ: 'নিউ'ট্ৰফিল' (Neutrophil), 'ইয়ছিন'ফিল' (Eosinophil) আৰু 'বেছ'ফিল' (Basophil)।
এইবিধ শ্বেত ৰক্তকণিকাৰ চাইট'প্লাজমত কোনো ধৰণৰ দানা নাথাকে। দানাবিহীন শ্বেত ৰক্তকণিকাবোৰ দুই প্ৰকাৰৰ: 'মন'চাইট' (Monocyte) আৰু 'লিম্ফ'চাইট' (Lymphocyte)।
অনুচক্ৰিকা
অনুচক্ৰিকাবোৰ আটাইবোৰ ৰক্তকণাতকৈ সৰু। অনুচক্ৰিকাবোৰ ২-৪ মাইক্ৰকোণ ব্যাসৰ বৃত্তাকাৰ বা উপবৃত্তাকাৰ চাক একোটাৰ দৰে। এইবোৰক প্ৰকৃততে ৰক্তকণা বুলিব নোৱাৰি। এইবোৰত কোষপ্ৰৰস থাকে যদিও কোষকেন্দ্ৰ নাথাকে। কোষকেন্দ্ৰ নাথাকিলেও অনুচক্ৰিকাবোৰত কোষপ্ৰৰসৰ ভালেমান অংগিকা থাকে বাবে কম সময়ৰ কাৰণে হ'লেও সিহঁতে গুৰুত্বপূৰ্ণ কাম কৰিব পাৰে। অনুচক্ৰিকাৰ আটাইতকৈ গুৰুত্বপূৰ্ণ কাম হ'ল ৰক্তবাহিকাৰপৰা হোৱা ৰক্তপাত বন্ধ কৰি শৰীৰত তেজৰ পৰিমাণ সংৰক্ষণ কৰা। এই প্ৰক্ৰিয়াক তেজৰ চেকুৰ মৰা (Blood clotting) বুলিও জনা যায়।
বাহ্যিক সংযোগ
শ্ৰেণী:শৰীৰতত্ত্ব শ্ৰেণী:প্ৰাণীৰ গঠন
গুগল
গুগল ইন্‌কৰ্পোৰেটেড (Google Incorporated) আমেৰিকা যুক্তৰাষ্ট্ৰৰ এটা প্ৰযুক্তি কোম্পানী। গুগল সাধাৰণতে গুগল চাৰ্চ ইঞ্জিন আৰু অনলাইন বিজ্ঞাপন সেৱাৰ বাবে বিশ্ববিখ্যাত। ইয়াৰ প্ৰধান কাৰ্যালয় কেলিফৰ্নিয়াৰ মাউণ্টেইন ভিউ চহৰত অৱস্থিত। গুগলৰ মূলমন্ত্ৰ হ'ল "বিশ্বৰ তথ্য একত্ৰিত কৰি সেইবোৰ সকলোৰে বাবে সহজলভ্য কৰি তোলা। " গুগলৰ নিজস্ব প্ৰতিষ্ঠানিক মূলমন্ত্ৰ হ'ল "Don't be evil" অৰ্থাৎ "কেতিয়াও বেয়া নহ'ব"। ষ্টেনফৰ্ড বিশ্ববিদ্যালয়ৰ দুজন পি এইচ ডি অধ্যয়নৰত ছাত্ৰ লেৰী পে'জ আৰু চাৰ্গেই ব্ৰিন গুগলৰ প্ৰতিষ্ঠাপক।
ইতিহাস
১৯৯৬ চনত গৱেষণা প্ৰকল্প হিচাপে কেলিফোৰ্নিয়াৰ ষ্টেনফৰ্ড বিশ্ববিদ্যালয়ৰ দুজন পি এইচ ডি অধ্যয়নৰত ছাত্ৰ লেৰী পে'জ আৰু চাৰ্গেই ব্ৰিনে ইয়াৰ কাম কাজ আৰম্ভ কৰিছিল। তেওঁলোকৰ মনোভাৱ আছিল সেইসময়ৰ কৌশলসমূহক চেৰাই এটা নতুন কৌশলৰে যদি কোনো এটা চাৰ্চ ইঞ্জিন যদি সৃষ্টি কৰা হয়, যিটোৰে  ৱেবছাইটবোৰৰ মাজত থাকি যদি পাৰস্পৰিক সম্পৰ্ক ৰাখি যদি ফলাফল নিৰ্নয় কৰা যায় তেন্তে আৰু ভাল ফলাফল পোৱা যাব।
১৯৯৮ চনৰ ৪ ছেপ্টেম্বৰত লেৰী পে'জ আৰু চাৰ্গেই ব্ৰিনে এটা প্ৰাইভেট লিমিটেড কোম্পানী হিচাপে গুগল প্ৰতিষ্ঠা কৰে। ২০০৪ চনৰ ১৯ আগষ্টত ই এটা পাব্লিক লিমিটেড কোম্পানিলৈ পৰিণত হয়। সময়ৰ লগত নিত্যনতুন পণ্য আৰু সেৱা যোগ কৰি গুগলে প্ৰতিদিনেই নিজৰ আকাৰ আৰু উপযোগিতা বঢ়াই তোলাত সক্ষম হৈছে। একেসময়েতে নতুন কোম্পানী কিনি নিজৰ লগত একত্ৰীকৰণ, ভিন্ন প্ৰতিষ্ঠানৰ লগত অংশীদাৰিত্ব আৰু বিজ্ঞাপন জগতত নিজৰ অৱস্থানক সুদৃঢ়ীকৰণৰ মাধ্যমেৰে নিজকে বহুমুখী হিচাপে পৰিচয় কৰাইছে। ইয়াৰ ফলত তথ্য সন্ধান কৰাৰ সমসাময়িকভাৱে বৰ্তমান সময়ত ইমেইল, সামাজিক সংযোগী নেটৱৰ্কিং, ভিডিঅ শ্বেয়াৰিং, অফিছ প্ৰডাক্টিভিটি আদিৰ ক্ষেত্ৰত গুগলে নিজৰ পৰিসৰ বৃদ্ধি কৰিছে।
বৰ্তমান গুগলৰ চি ই ও সুন্দৰ পিচাই, এজন ভাৰতীয়।
বাহ্যিক সংযোগ
শ্ৰেণী:ইণ্টাৰনেট শ্ৰেণী:ৱৰ্ল্ড ৱাইড ৱেব শ্ৰেণী:কোম্পানী
শূন্য
শূন্য বা ০ (zero; এটা অংক যিটো হিচাপ নিকাচৰ ক্ষেত্ৰত সকলো স্থানীয় মান পদ্ধতিত এক অপৰিহাৰ্য প্ৰতীক। ইয়াৰ বাহিৰে ই এটা সংখ্যাও হয়। দুয়োটা ৰূপতে গণিতত ইয়াৰ অতি গুৰুত্বপূৰ্ণ ভূমিকা আছে। শূন্য এটা সংস্কৃত শব্দ। ই গণিতত এক কেন্দ্ৰীয় ভূমিকা পালন কৰি গোটা সংখ্যা, বাস্তৱ সংখ্যা আৰু বিভিন্ন বীজগণিতীয় গঠনৰ যোগাত্মক অভেদ হিচাপে কাম কৰে। এককভাৱে শূন্যই অস্তিত্বহীনতা বুজাই আৰু অংক হিচাপে ই সংখ্যাৰ মান নিৰূপণ কৰে। ভাৰতীয় গণিতজ্ঞসকলে পোন প্ৰথমবাৰৰ বাবে শূন্যক সংখ্যা হিচাপে ব্যৱহাৰ কৰিছিল। নৱম শতিকাত পোন প্ৰথমবাৰৰ বাবে ব্যৱহাৰিক গণনাত শূন্যৰ ব্যৱহাৰ কৰা হৈছিল। ৪৯৮ খ্ৰীষ্টাব্দত ভাৰতীয় গণিতজ্ঞ তথা জ্যোতিৰ্বিদ আৰ্যভট্টই উল্লেখ কৰিছিল-"স্থানাৎ স্থানম্ দসগুণম্ স্যাত"। অৰ্থাৎ কোনো সংখ্যাৰ প্ৰত্যেক অংকৰে মান তাৰ পিছৰ অংকটোৰ দহগুণ। ইয়াকে দশমিক ভিত্তিত স্থানমান নিৰ্ণয়ৰ পদ্ধতি অৰ্থাৎ দশমিক পদ্ধতিৰ আৰম্ভণি আখ্যা দিয়া হয়। শূন্যৰে সৈতে দশমিক পদ্ধতিৰ প্ৰাচীনতম লিখিত প্ৰয়োগ হিচাপে ৪৫৮ খ্ৰীষ্টাব্দত ৰচিত জৈন পুথি লোকবিভাগ উল্লেখনীয়। শূন্যৰ চিহ্ন হিচাপে এটি সৰু বৃত্তৰ প্ৰথম ব্যৱহাৰ দেখা যায় গোৱালিয়ৰৰ চতুৰ্ভুজ মন্দিৰত প্ৰাপ্ত ৮৭৬ খ্ৰীষ্টাব্দত লিপিবদ্ধ এখন শিলালিপিত। ব্ৰহ্মগুপ্তৰ "ব্ৰহ্মস্পুত সিদ্ধান্ত" নামৰ গ্ৰন্থখনত শূন্যৰ ব্যৱহাৰ সম্পৰ্কে তেওঁ কিছুমান নিয়ম আগবঢ়াইছে--- *শূন্য আৰু এটা ঋণাত্মক সংখ্যাৰ যোগফল সদায় ঋণাত্মক। *শূন্য আৰু এটা ধনাত্মক সংখ্যাৰ যোগফল সদায় ধনাত্মক। *শূন্য আৰু শূন্যৰ যোগফল সদায় শূন্য। *এটা ধনাত্মক আৰু এটা ঋণাত্মক সংখ্যাৰ যোগফল সিহঁতৰ অন্তৰ বা শূন্য যদিহে সিহঁত সমান। *শূন্যক যিকোনো সংখ্যাৰে হৰণ কৰিলে শূন্য পোৱা যায়। ইয়াৰে শেষৰটো সিদ্ধান্ত আধুনিক সিদ্ধান্তৰ লগত নিমিলে। কাৰণ আধুনিক পদ্ধতিত শূন্য আৰু শূন্যৰ হৰণফল অনিৰ্ণেয় আৰু যিকোনো অশূন্য সংখ্যাক শূন্যৰে হৰণফল ঋণাত্মক বা ধনাত্মক অসীম বুলি ধৰা হয়।
বাহ্যিক সংযোগ
শ্ৰেণী: গণিত শ্ৰেণী: সংখ্যা শ্ৰেণী: বীজগণিত শ্ৰেণী:পোখালি (গণিত)
জয়ন্ত তালুকদাৰ
জয়ন্ত তালুকদাৰ (Jayanta Talukdar) অসমৰ এজন আৰ্চাৰী খেলুৱৈ (ধনুৰ্বিদ)। ২০১২ চনৰ লণ্ডন অলিম্পিকলৈ নিৰ্বাচিত হোৱা তেওঁ একমাত্ৰ ভাৰতীয় পুৰুষ আৰ্চাৰ।
ভোজন বিহাৰ (ঝুমুৰা)
মাধৱদেৱৰ ভোজন বিহাৰ শিশু উপযোগী এখন নাট বা ঝুমুৰা। ইয়াত গোপগণৰ সৈতে কানুৱে গৰু চৰাইছে। সকলোৱে বনভোজ খাবলৈ বহিল, এনেতে গাই-গৰুবোৰ কেনিবা গুচি গ'ল। আধাখোৱাকৈ কৃষ্ণই পিছে পিছে লৰ দিলে, কিন্তু বিচাৰি নেপায়। শেষত বুজিব পাৰিলে গৰু আৰু গ'ৰখীয়াবোৰ ব্ৰহ্মাই লুকুৱাই ৰাখিছে। আখ্যানৰ মূলভাগ ভাগৱতৰ ১০ম স্কন্ধৰ পৰা লোৱা হৈছে। ঝুমুৰাখন শ্ৰীকৃষ্ণৰ ল'ৰালি কালৰ একোটা বিশেষ মুহূৰ্ত বা পৰিস্থিতিত ঘটা ক্ষুদ্ৰ ঘটনাক লৈ ৰচিত। অনুমাণিক ১৫৭২ খ্ৰীষ্টাব্দত মাধৱদেৱে 'ভোজন বিহাৰ'নাটকখন ৰচনা কৰে।
জয়ন্ত তালুকদাৰ
জন্ম
জয়ন্ত তালুকদাৰৰ জন্ম হয় ১৯৮৬ চনৰ ২ মাৰ্চত গুৱাহাটীত। দেউতাক ৰঞ্জন তালুকদাৰ। মাক-দেউতাকৰ তেওঁ কনিষ্ঠতম সন্তান।
ভোজন বিহাৰ (ঝুমুৰা)
ভোজন বিহাৰ ঝুমুৰাৰ কাহিনী
এদিন বৃন্দাবনত লগৰীয়া গোপবালকসকলৰ লগত কৃষ্ণই গৰু চৰাই থাকোঁতে যমুনাৰ পাৰত এটুকুৰা সুন্দৰ ঠাই দেখি লগৰীয়া গোপ বালকসকলক সেই ঠাইত বহি লগত নিয়া খোৱা বস্তু খাবলৈ কৃষ্ণই প্ৰস্তাৱ দিলে। কৃষ্ণৰ কথামতে গোপ বালকসকলেও কৃষ্ণক মাজত লৈ ৰং ধেমালি কৰি খাবলৈ বহিল। সেই সময়তে নাৰদ আহি যমুনাৰ পাৰত উপস্থিত হৈ শ্ৰীকৃষ্ণক স্তুতি কৰি গোপ শিশুসকলৰ সৈতে প্ৰসাদ ভোজন কৰি শ্ৰীকৃষ্ণক সেৱা জনাই গুচি গৈছে। ভোজনত ব্যস্ত থাকোঁতে ঘাঁহ বিচাৰি আঁতৰি যোৱা দামুৰি পোৱালিবিলাক নেদেখি শ্ৰীদাম নামৰ কৃষ্ণৰ লগৰীয়া গোপ শিশুজন খাবলৈ এৰি গৰু বিচাৰি যাবলৈ ওলাল। তেতিয়া কৃষ্ণই লগৰীয়াসকলক ভোজন কৰি থাকিবলৈ কৈ নিজে দামুৰি পোৱালিবিলাক বিচাৰি বৃন্দাবনত সোমাল। সেই সময়তে ব্ৰহ্মাই কৃষ্ণক পৰীক্ষা কৰিবৰ বাবে দামুৰি পোৱালিবিলাক আৰু গৰখীয়াসকলক চুৰি কৰি নিলে। শ্ৰীকৃষ্ণই বৃন্দাবনত দামুৰিবোৰ বিচাৰি নাপাই যমুনাৰ পাৰলৈ ঘূৰি আহি গ'ৰখীয়া গোপ বালকসকলকো বিচাৰি নাপাই খেদ কৰিব ধৰিলে। পিছত ধ্যান কৰি কৃষ্ণই গম পালে যে, ব্ৰহ্মাই কৃষ্ণৰ মহিমা প্ৰমাণ কৰিবৰ বাবে দামুৰি পোৱালি আৰু গ'ৰখীয়াসকলক চুৰি কৰি নিছে। তেতিয়া কৃষ্ণই নিজে সকলো দামুৰি পোৱালি আৰু গ'ৰখীয়াৰ ৰূপ ধাৰণ কৰি গকুললৈ ঘূৰি গৈছে আৰু নিজৰ নিজৰ ঘৰলৈ গৈ আনদিনাৰ দৰে অৱস্থান কৰাত গোৱালীসকলে ব্ৰহ্মকে পুত্ৰ হিচাপে পাইছে। ইমানতে 'ভোজন বিহাৰ' ঝুমুৰাৰ কাহিনীভাগ অন্ত পৰিছে। ইয়াৰ আধাৰুৱা কাহিনীৰ অংশ মাধৱদেৱৰ 'ব্ৰহ্মামোহন ঝুমুৰা'ত বৰ্ণিত হৈছে।
নাট্যকাৰৰ চমু পৰিচয়
মাধৱদেৱ আছিল মহাপুৰুষ শংকৰদেৱৰ প্ৰিয় শিষ্য, অনুগত সেৱক আৰু প্ৰধান সংগী। ১৪৮৯ চনত উত্তৰ লক্ষীমপুৰৰ নাৰায়ণপুৰৰ ওচৰৰ লেটেকুপুখুৰীত মাধৱদেৱৰ জন্ম হয়। পিতৃ গোবিন্দগিৰি আৰু মাতৃ মনোৰমা। প্ৰথমতে শাক্ত আছিল যদিও শংকৰদেৱৰ সান্নিধ্যলৈ আহি একান্ত বৈষ্ণৱ হয়। মাধৱদেৱ আছিল এক বিৰল প্ৰতিভাৰ অধিকাৰী আছিল। শংকৰদেৱৰ পিছত মাধৱদেৱ ধৰ্মাধিকাৰীৰূপে মনোনীত হয় আৰু একাণপতীয়াকৈ শাস্ত্ৰ ৰচনা আৰু ধৰ্ম প্ৰচাৰৰ কাম কৰে। চিৰকুমাৰ মাধৱদেৱৰ ১৫৯৬ চনত মৃত্যু হয়। "শ্ৰীশ্ৰীমাধৱদেৱৰ বাক্যামৃত" নামৰ গ্ৰন্থত মাধৱদেৱৰ ৰচনাৰাজি তলত দিয়া ধৰণৰ:-
জয়ন্ত তালুকদাৰ
আৰ্চাৰী জগতত প্ৰৱেশ
গুৱাহাটীত অনুষ্ঠিত এটা প্ৰতিভা সন্ধানী পৰীক্ষাত জয়ন্ত তালুকদাৰে নিজৰ প্ৰতিভা আৰু যোগ্যতাৰ উমান দিয়ে আৰু ইয়াৰ পাছতেই তেওঁ প্ৰশিক্ষণ শিবিৰলৈ আমন্ত্ৰণ লাভ কৰে। ইয়াৰ আগলৈকে তেওঁ এই ক্ৰীড়াবিধৰ লগত পৰিচিত নাছিল। এই সুবিধা লাভ কৰি ১৩ বছৰীয়া তালুকদাৰে ২০০০ চনত জামছেদপুৰস্থিত টাটা আৰ্চাৰী একাডেমীত যোগদান কৰে আৰু তাত প্ৰশিক্ষণ লোৱা ভাৰতৰ বিভিন্ন স্থানৰ ৫০জন প্ৰশিক্ষাৰ্থীৰ ভিতৰত শীৰ্ষস্থান অৰ্জন কৰে। তাৰ কিছুদিনৰ পাছতেই তেওঁ ভাৰতৰ ৰাষ্ট্ৰীয় জুনিয়ৰ আৰ্চাৰী দলত স্থান লাভ কৰে।
ভোজন বিহাৰ (ঝুমুৰা)
কৃষ্ণ
ভোজন বিহাৰনাটকখনৰ কেন্দ্ৰীয় চৰিত্ৰ হ'ল বালক কৃষ্ণ। নাট্যকাৰে নাটত শিশু কৃষ্ণক দুমুখীয়া ৰূপত চিত্ৰিত কৰিছে। এফালেদি তেওঁ অইন অইন গোপবালকৰ দৰে গৰু চৰোৱা মানৱ শিশু আৰু আনফালেদি তেঁৱেই ভূমিৰ ভাৰ হৰণ কৰোঁতা ত্ৰিজগতৰ পতি। ড॰ সত্যেন্দ্ৰনাথ শৰ্মাই কৈছে যে "মানৱ শিশুৰ কাৰ্যকলাপ আৰু ব্যৱহাৰ কৃষ্ণ চৰিত্ৰত আৰোপ কৰিছে যদিও কৃষ্ণৰ অলৌকিক আৰু ঐশ্বৰিক দিশলৈ নাট্যকাৰে পিঠি দিয়া নাই। কৃষ্ণ চৰিত্ৰৰ ঐশ্বৰিক দিশ ফুটাই তুলিবলৈ যাওঁতে অথবা ধৰ্মীয় কথা জাপি দৰ্শকৰ ৰসবোধত ব্যাঘাত জন্মোৱা নাই। "